User:Deepuedacode/sandbox

Communist Party of India (Marxist)==



== REDIRECT http://wss.ksebwacitu.org  == '''വര്‍ക്കേഴ്‌സ് അസോസിയേഷന്‍ 1965-ല്‍ ദിവസക്കൂലിക്കാരുടെ ഒരു സംഘടനയായിട്ടാണ് പ്രവര്‍ത്തനം ആരംഭിച്ചത്. 2 രൂപ 10 പൈസ ആയിരുന്നു അന്നത്തെ ദിവസക്കൂലി. കൂലിവര്‍ദ്ധനവും സ്ഥിരജോലിയുമായിരുന്നു തൊഴിലാളികളുടെ ആവശ്യം. നിലവിലുണ്ടായിരുന്ന ഒരു സംഘടനയും ഇവരുടെ പ്രശ്‌നം ഏറ്റെടുക്കാന്‍ തയ്യാറായില്ല. സ്ഥിര ജീവനക്കാരല്ലാത്ത NMR തൊഴിലാളികള്‍ മാത്രം ഉള്‍ക്കൊള്ളുന്ന സംഘടനപോലും ഇവരുടെ ആവശ്യം ന്യായമാണെന്ന് കണ്ടില്ല. അന്ന് നിലവിലുണ്ടായിരുന്ന സംഘടനകളെല്ലാം കാറ്റഗറി സംഘടനകളായിരുന്നു. അവരുടെ കാറ്റഗറിയുടെ താല്പര്യം മാത്രമാണ് അവര്‍ കൈകാര്യം ചെയ്തത്. മറ്റ് കാറ്റഗറികളുടെ ആവശ്യങ്ങളെ എതിര്‍ക്കുന്നത് കാറ്റഗറി സംഘടനകളുടെ ഒരു പൊതു സമീപനമായിരുന്നു. കൂലിവര്‍ദ്ധനവും സ്ഥിരജോലിയും ആവശ്യപ്പെട്ടുകൊണ്ട്, വര്‍ക്കേഴ്‌സ് അസോസിയേഷന്‍ നടത്തിയ സമരത്തിന്റെ ഫലമായി കലണ്ടര്‍ വര്‍ഷത്തില്‍ 240 ദിവസം ജോലി ചെയ്തിട്ടുള്ള കാഷ്വല്‍ ലേബര്‍മാരെ NMR ആയി 1966-ല്‍ എടുത്തു. അന്നുമുതല്‍ വര്‍ക്കേഴ്‌സ് അസോസിയേഷന്‍ CLRNMR സംഘടനയായി.'''

1968-ലും സ്ഥിരപ്പെടുത്തലിനു വേണ്ടിയുള്ള ദീര്‍ഘമായ സമരം അസോസിയേഷന്‍ നടത്തി. മറ്റ് NMR സംഘടനകളുടെ എതിര്‍പ്പുമൂലം ഉയര്‍ന്ന കാറ്റഗറിയില്‍ ജോലി ചെയ്തിരുന്ന CLR കാരെ    ഒരു ഗ്രേഡ് ക്കൊണ്ടാണ് സ്ഥിരപ്പെടുത്തിയത്. അന്ന് ഉണ്ടാക്കിയ കരാറോടുകൂടി നിലവിലുണ്ടായിരുന്ന, 240 ദിവസം ജോലി ചെയ്ത എല്ലാവരെയും NMR കാരാക്കി മാറ്റി. 240 ദിവസം തികയാത്തവരെ സര്‍വ്വീസ് തീരുന്ന ദിവസം സ്ഥിരപ്പെടുത്താനും, ദിവസക്കൂലി നിയമനം അവസാനിപ്പിക്കാനും തീരുമാനിച്ചു. അറുപതുകളില്‍ നിലവിലുണ്ടായിരുന്ന കാറ്റഗറി സംഘടനകള്‍ ശമ്പള പരിഷ്‌കരണം, പ്രമോഷന്‍ എന്നീ രണ്ട് കാര്യങ്ങള്‍ മാത്രമാണ് കൈകാര്യം ചെയ്തിരുന്നത്. ബോണസ്, ക്ഷാമബത്ത തുടങ്ങിയ പൊതു ആവശ്യങ്ങളുടെ അടിസ്ഥാനത്തില്‍ ഒറ്റയ്‌ക്കോ, കൂട്ടായോ ഒരു പ്രക്ഷോഭണവും നടത്താന്‍ അവര്‍ തയ്യാറായില്ല. മറ്റെല്ലാവര്‍ക്കും സാമ്പത്തിക നേട്ടമുണ്ടാക്കുന്ന കാര്യം തങ്ങളെടുത്താല്‍ അവര്‍ക്ക് പ്രത്യേകമായി മാനേജ്‌മെന്റില്‍ നിന്ന് കിട്ടുമായിരുന്നത് നഷ്ടപ്പെടുമെന്നായിരുന്നു തൊഴിലാളികളെ വിശ്വസിപ്പിച്ചിരുന്നത്. തൊഴിലാളികള്‍ ആകെ ചേര്‍ന്ന് പ്രക്ഷോഭങ്ങള്‍ നടത്തിയാലും ആനുകൂല്യങ്ങള്‍ അനുവദിക്കാത്ത തരത്തില്‍ ഉള്ള ഒരു സമീപനം ദേശീയതലത്തില്‍ തന്നെ ഉയര്‍ന്നുവന്ന ഒരു കാലഘട്ടമായിരുന്നു അത്. അറുപത്തിയഞ്ചില്‍ ആവശ്യാധിഷ്ഠിത മിനിമം എന്ന തത്ത്വം അംഗീകരിച്ച കേന്ദ്രഗവണ്‍മെന്റ് 68-ല്‍ അതിനുവേണ്ടി പണിമുടക്കിയ കേന്ദ്ര ഗവണ്‍മെന്റ് ജീവനക്കാരെ ജയിലിലടയ്ക്കുകയും പിരിച്ചുവിടുകയും വെടിവെച്ചുകൊല്ലുകയും ചെയ്യുന്നിടത്തേക്ക് എത്തി. കരിനിയമങ്ങള്‍ അനവധി പാസ്സാക്കി. തൊഴിലാളികളുടെ സമരത്തെ നേരിടാന്‍ പ്രത്യേക സേന സൃഷ്ടിച്ചു.

Need based Minimum wage കണക്ക് കൂട്ടുന്നതിനു അംഗീകരിച്ച തത്ത്വങ്ങള്‍ തിരുത്തിയെഴുതി. അക്കാലത്ത് നിലവിലുണ്ടായിരുന്ന കേന്ദ്ര പൊതു ട്രേഡ് യൂനിയനുകളെല്ലാം ഗവണ്‍മെന്റിന്റെ ഈ സമീപനങ്ങളെ നിസംഗതയോടെ നോക്കി നില്‍ക്കുകയായിരുന്നു. ഗവണ്‍മെന്റിനെ അവര്‍ പിന്താങ്ങുകയാണ് ചെയ്തത്. ഈ സാഹചര്യത്തിലാണ് ഗവണ്‍മെന്റ ് നയങ്ങള്‍ക്കെതിരായി, എല്ലാ അടിച്ചമര്‍ത്തലുകളെയും നേരിട്ട് ഉറച്ചു പോരാടിയിട്ടുള്ള സംഘടനകളെയെല്ലാം കൂട്ടി യോജിപ്പിച്ചുകൊണ്ട് പുതിയൊരു ട്രേഡ് യൂനിയന്‍ കേന്ദ്രം ഉണ്ടാക്കുന്നതിന് കമ്മ്യൂണിസ്റ്റ് ഇടതുപക്ഷ പുരോഗമനശക്തികള്‍ ശ്രമം ആരംഭിച്ചത്. അങ്ങനെയാണ് തൊഴിലാളികളെ കൂട്ടായി ഗവണ്‍മെന്റിന്റെ തൊഴിലാളി വിരുദ്ധനയങ്ങള്‍ക്കെതിരായി അണിനിരത്താനുള്ള ലക്ഷ്യം വെച്ചുകൊണ്ട് പുതിയൊരു ട്രേഡ് യൂണിയന്‍ കേന്ദ്രം (CITU) തുടങ്ങാന്‍ തീരുമാനിച്ചത്. ഇലക്ട്രിസിറ്റി രംഗത്ത് കേന്ദ്ര ഗവണ്‍മെന്റിന്റെ ഇതേ നയങ്ങളാണ് സംസ്ഥാനഗവണ്‍മെന്റും സ്വീകരിച്ചത്. അതുകൊണ്ട് കാറ്റഗറി സംഘടനകളായി ഭിന്നിച്ച് പരസ്പരം പോരടിക്കുന്ന ട്രേഡ് യൂനിയനുകളില്‍ നിന്നുകൊണ്ട് തൊഴിലാളികളുടെ ന്യായമായ ആവശ്യങ്ങള്‍ നേടാന്‍ കഴിയില്ല എന്ന ആശയമുള്ളവര്‍ ചേര്‍ന്ന് പൊതുസംഘടന രൂപീകരിക്കുന്നതിനോട് യോജിച്ച് നീങ്ങിയത്. പുതിയൊരു ട്രേഡ് യൂനിയന്‍ കേന്ദ്രത്തിന്റെ ആവശ്യം മുന്‍കൂട്ടി തന്നെ കണ്ടുകൊണ്ട് പ്രവര്‍ത്തനം ആരംഭിച്ച നേതാക്കള്‍ തന്നെയാണ് വര്‍ക്കേഴ്‌സ് അസോസിയേഷനും നേതൃത്വം കൊടുത്തിരുന്നത്. അവര്‍ മുന്‍കൈ എടുത്ത് വര്‍ക്കേഴ്‌സ് അസോസിയേഷന്റെ ഭരണഘടനയില്‍ മാറ്റം വരുത്തി. കാഷ്വല്‍ ലേബര്‍ മുതല്‍ ജൂനിയര്‍ എഞ്ചിനീയര്‍ വരെയും ഓഫീസ് അറ്റന്റന്റു മുതല്‍ ജൂനിയര്‍ സൂപ്രണ്ട് വരെയും ഉള്ള ട്രേഡ് യൂനിയന്‍ അവകാശമുള്ള മുഴുവന്‍ ആളുകളെയും സംഘടനയില്‍ ചേര്‍ക്കാന്‍ തയ്യാറായി.

1970 ജനുവരി 17, 18 തീയതികളില്‍ കോട്ടയം YMCA ഹാളില്‍ പൊതുസംഘടന രൂപീകരിക്കുന്നതിന് വേണ്ടി താല്‍പര്യമുള്ള ജീവനക്കാരെയും തൊഴിലാളികളെയും പങ്കെടുപ്പിച്ചുകൊണ്ടുള്ള സമ്മേളനം വര്‍ക്കേഴ്‌സ് അസോസിയേഷന്‍ വിളിച്ചുചേര്‍ത്തു. വിവിധ സംഘടനകളിലായി പ്രവര്‍ത്തിച്ചിരുന്ന നേതാക്കന്മാരും പ്രവര്‍ത്തകരുമായ അനവധി സഖാക്കള്‍ സമ്മേളനത്തില്‍ പങ്കെടുത്തു. ഒരു പൊതുസംഘടന, രൂപം കൊണ്ടെന്ന് അറിഞ്ഞപ്പോള്‍ത്തന്നെ അന്യഗ്രഹത്തില്‍ നിന്നു വരുന്ന ജീവിയെ എന്ന പോലെ അത്ഭുതത്തോടെ നോക്കുകയും തങ്ങളുടെ നിലനില്‍പ്പിനെചോദ്യം ചെയ്യുന്ന അതിനെതിരായി വലിയ ആക്രമണങ്ങള്‍ ആരംഭിക്കുകയും ചെയ്തു. എന്നാല്‍ മറ്റ് സംഘടനകള്‍ അതുവരെയും ഏറ്റെടുത്തിട്ടില്ലാത്ത, തൊഴിലാളികള്‍ക്ക് വലിയ നേട്ടമുണ്ടാക്കുന്ന കാര്യങ്ങള്‍ ഏറ്റെടുത്ത് പ്രക്ഷോഭണം ആരംഭിച്ചപ്പോള്‍ തൊഴിലാളികള്‍ കൂട്ടം കൂട്ടമായി സംഘടനയിലേക്ക് വരാന്‍ തുടങ്ങി. ഒരു മാസത്തെ ശമ്പളം ബോണസ്സായി ലഭിക്കണമെന്നതാണ് വര്‍ക്കേഴ്‌സ് അസോസിയേഷന്‍ മുന്നോട്ടുവെച്ച ആദ്യത്തെ സാമ്പത്തിക ആവശ്യം. അതുവരെയും ബോര്‍ഡില്‍ ബോണസ് ആക്ടില്‍ പറഞ്ഞിട്ടുള്ള മിനിമം ബോണസ് മാത്രമാണ് ലഭിച്ചിരുന്നത്. തൊഴിലാളികളോട് ആഭിമുഖ്യമുള്ള പല കാറ്റഗറി സംഘടനകളും യോജിച്ചുകൊണ്ട് ബോണസ് ഉയര്‍ത്താന്‍ മുമ്പ് ശ്രമിച്ചുവെങ്കിലും അത് ഫലപ്രാപ്തിയിലെത്തിയില്ല. പൊതുസംഘടനയായിവര്‍ക്കേഴ്‌സ് അസോസിയേഷന്‍ രൂപംകൊണ്ട ശേഷം ബോണസിനുവേണ്ടി ആരംഭിച്ച ശ്രമത്തില്‍ മറ്റുള്ളവരെയും പങ്കാളികളാക്കാന്‍ ശ്രമിച്ചു. പ്രക്ഷോഭണത്തിന്റെ ഒരു ഘട്ടത്തില്‍ ഒരു ദിവസ പണിമുടക്ക് നടത്തി. ബോണസിനുവേണ്ടി ബോര്‍ഡില്‍ നടക്കുന്ന ആദ്യത്തെ പണിമുടക്കായിരുന്നു അത്. ഓണത്തിനു മുമ്പ് വീണ്ടും പണിമുടക്കാന്‍ നോട്ടീസ് നല്‍കിയപ്പോള്‍ ബോര്‍ഡ് ചര്‍ച്ചയ്ക്ക് തയ്യാറായി. അസോസിയേഷന്‍ നേതൃത്വം കൊടുക്കുന്ന സമരസമിതിക്ക് സമാന്തരമായി പൊതുആവശ്യങ്ങള്‍ക്കായുള്ള സമരത്തിനെ എതിര്‍ക്കുന്ന AITUC നേതാക്കന്മാര്‍ നേതൃത്വം കൊടുക്കുന്ന സംഘടനകള്‍ കോര്‍ഡിനേഷന്‍ ഉണ്ടാക്കി ബോണസ് വര്‍ദ്ധിപ്പിക്കണമെന്ന് പറയേണ്ടി വന്നു. ഏതായാലും ഗവണ്‍മെന്റ് ഓണത്തിനുശേഷം തീരുമാനമെടുക്കാം എന്ന നിലയില്‍ നിലപാടെടുത്തു. അസോസിയേഷന്‍ ബോണസ് ബോയ്‌ക്കോട്ട് ചെയ്തു. '''ഓണത്തിനുശേഷം ബോണസ് 3% വര്‍ദ്ധിപ്പിച്ച് 7% ആക്കി. ഇന്ത്യയിലാദ്യമായി ഒരു ഇലക്ട്രിസിറ്റി ബോര്‍ഡില്‍ 4 ശതമാനത്തിനുമേല്‍ ബോണസ് വര്‍ദ്ധനവുണ്ടായത് കേരളത്തിലാണ്'''.

71-ല്‍ 1% ഉയര്‍ത്തി 8 % ആക്കി വര്‍ദ്ധിപ്പിച്ചു. 72-ല്‍ ഒരു മാസത്തെ ശമ്പളം (8.3%) ബോണസായി ലഭിക്കണമെന്ന ആവശ്യം അംഗീകരിച്ചു. കേന്ദ്ര ഗവണ്‍മെന്റ ് മിനിമം ബോണസ് 8/ ആയി പ്രഖ്യാപിക്കുന്നതിനുമുമ്പാണ് കേരളത്തില്‍ ഇത് ലഭ്യമായത്. അടിയന്തിരാവസ്ഥയില്‍ ബോണസ് വെട്ടിക്കുറയ്ക്കുന്നതുവരെ ഇത് നിലനിന്നു. രണ്ടാമതായി വര്‍ക്കേഴ്‌സ് അസോസിയേഷന്‍ മുന്നോട്ടുവെച്ചത് ക്ഷാമബത്തയുമായി ബന്ധപ്പെട്ട ഡിമാന്റാണ്. ബോര്‍ഡില്‍ കേന്ദ്ര ക്ഷാമബത്തയാണ് നിലനിന്നത്. കേന്ദ്രഗവണ്‍മെന്റ ് ശമ്പളപരിഷ്‌കരണവുമായി ബന്ധപ്പെട്ട് 70-ല്‍ ഒരു ഇടക്കാല ആശ്വാസം പ്രഖ്യാപിച്ചു. പ്രത്യേകിച്ച് ക്ഷാമബത്തയില്‍ വര്‍ദ്ധനവ് പ്രഖ്യാപിച്ചുമില്ല. അതുകൊണ്ട് കേന്ദ്രം പ്രഖ്യാപിച്ച ഇടക്കാലാശ്വാസം ഇലക്ട്രിസിറ്റി ജീവനക്കാര്‍ക്കും ലഭിക്കണമെന്ന ആവശ്യം അസോസിയേഷന്‍ മുന്നോട്ടുവെച്ചു. 1971 ഫെബ്രുവരിയില്‍ ഇടക്കാലാശ്വാസ ത്തിനുവേണ്ടി ഒരു ദിവസത്തെ പണിമുടക്ക് നടത്തി. AITUC യുടെ കോര്‍ഡിനേഷന്‍ ഇടക്കാലാശ്വാസം ചോദിക്കുന്നതിനെതിരായ നിലപാടാണ് എടുത്തത്. അത് ശമ്പളമാണോ, ക്ഷാമബത്തയാണോ എന്ന് വ്യക്തമല്ല എന്നായിരുന്നു അവരുടെ അഭിപ്രായം. പണിമുടക്കിയവരുടെ സര്‍വ്വീസ് റദ്ദാക്കണമെന്ന നിര്‍ദ്ദേശവും അവര്‍ ഉന്നയിച്ചു. ഏതായാലും ഇടക്കാലാശ്വാസത്തിനുവേണ്ടിയുള്ള പ്രക്ഷോഭണം ഒരു പണിമുടക്കിന്റെ വക്കിലേക്ക് ചെന്നെത്തി. ആ സന്ദര്‍ഭത്തില്‍ സ്ലാബ് അടിസ്ഥാനത്തിലുള്ള ഇടക്കാലാശ്വാസം വേണ്ടെന്നും എല്ലാവര്‍ക്കും തുല്യമായിട്ടാണ് വേണ്ടതെന്നും അവര്‍ വാദിച്ചു. തൊഴിലാളികള്‍ക്ക് എല്ലാവര്‍ക്കും തുല്യമായി ലഭിക്കുന്ന ഇന്‍ഡസ്ട്രിയല്‍ ഡിഎ ആണ് വേണ്ടതെന്നും പ്രചരിപ്പിച്ചു. ബോര്‍ഡും ഗവണ്‍മെന്റും എല്ലാവര്‍ക്കും തുല്യമായി 16 രൂപ വീതം നല്‍കാന്‍ തയ്യാറായി. വര്‍ക്കേഴ്‌സ് അസോസിയേഷന്‍ ആവശ്യപ്പെട്ടതുപോലെ സ്ലാബ് അടിസ്ഥാനത്തില്‍ നല്‍കണമെന്ന് മറ്റുള്ളവരും കൂടി വാദിച്ചിരുന്നെങ്കില്‍ തൊഴിലാളികള്‍ക്ക് 20 രൂപ മുതല്‍ 35 രൂപ വരെ കിട്ടുമായിരുന്നു. അവരുടെ തുല്യതാവാദം തൊഴിലാളികള്‍ക്ക് ആനുകൂല്യം കുറയ്ക്കുന്നതിന് മാത്രമാണ് ഇടയാക്കിയത്. ഇടക്കാലാശ്വാസം സംബന്ധിച്ച് ഒത്തുതീര്‍പ്പ് ഉണ്ടാവുന്ന അവസരത്തില്‍ ക്ഷാമബത്ത സംബന്ധിച്ചും ഒരു പ്രത്യേക ഫോര്‍മുല ചര്‍ച്ച ചെയ്ത് അംഗീകരിക്കാമെന്ന് വ്യവസ്ഥ ചെയ്തു. 72-ല്‍ എല്ലാ കാറ്റഗറിയുടെയും ശമ്പളവര്‍ദ്ധന സംബന്ധിച്ച് ചര്‍ച്ച ചെയ്ത് കരാര്‍ ഉണ്ടാക്കിയെങ്കിലും ക്ഷാമബത്ത സംബന്ധിച്ച് ചര്‍ച്ചയോ തീരുനമാനമോ ഉണ്ടായില്ല. പൊതുകാര്യമായതുകൊണ്ട് കാറ്റഗറി സംഘടനകള്‍ക്ക് അതില്‍ താല്‍പര്യം ഉണ്ടായില്ല. ശമ്പള പരിഷ്‌കരണ കരാറുകള്‍ക്ക് ശേഷം വര്‍ക്കേഴ്‌സ് അസോസിയേഷന്‍ ക്ഷാമബത്ത വര്‍ദ്ധിപ്പിക്കണമെന്ന ആവശ്യം ഉന്നയിച്ചു. പ്രാദേശിക ഇന്‍ഡക്‌സിനെ അടിസ്ഥാനപ്പെടുത്തിക്കൊണ്ട് വ്യവസായ സ്ഥാപനങ്ങളില്‍ നല്‍കുന്നതുപോലെ തുല്യ ക്ഷാമബത്ത നല്‍കണമെന്ന് ആവശ്യമായിരുന്നു. അസോസിയേഷന്‍ ഉന്നയിച്ച ഇടക്കാല ആശ്വാസത്തിന്റെ കാര്യത്തില്‍ എല്ലാവര്‍ക്കും തുല്യമായ തുക വേണമെന്ന് ആവശ്യപ്പെട്ട കോര്‍ഡിനേഷന്‍ ക്ഷാമബത്ത പരിഷ്‌കരണം വന്നപ്പോള്‍ എല്ലാവരും തുല്യമായ ഇന്‍ഡസ്ട്രിയില്‍ ഡിഎ വേണ്ടെന്നു വാദിച്ചു. പഴയ സ്ലാബില്‍ ഒരു ചെറിയ പരിഷ്‌കാരം മതി എന്നതായിരുന്നു അവരുടെ വാദം. മാനേജ്‌മെന്റിന്റെ ഭാഗത്ത് ഒരു അനക്കവുമില്ലാതെ വന്നപ്പോള്‍ വര്‍ക്കേഴ്‌സ് അസോസിയേഷന്‍ അനിശ്ചിതകാല പണിമുടക്കിന് തയ്യാറായി. 73 ജൂലൈ 17ന് പണിമുടക്ക് ആരംഭിച്ചു. ബോര്‍ഡും ഗവണ്‍മെന്റും പണിമുടക്ക് ശക്തമാകുന്നതു കണ്ടപ്പോള്‍ കൂടിയാലോചനകള്‍ക്ക് തയ്യാറായി. അവസാനം കോര്‍ഡിനേഷന്റെ ആവശ്യമനുസരിച്ചുള്ള സ്ലാബും, അസോസിയേഷന്റെ ആവശ്യമനുസരിച്ച് വര്‍ധിക്കുന്ന ക്ഷാമബത്ത തുല്യമായി ലഭിക്കുന്ന ഫോര്‍മുല അംഗീകരിച്ചുകൊണ്ട് ജൂലൈ 31ന് ഒത്തുതീര്‍പ്പായി. എല്ലാവര്‍ക്കും തുല്യമായി ലഭിക്കുന്ന ക്ഷാമബത്ത അനുവദിച്ചാല്‍ ബോര്‍ഡിന് വലിയ ഭാരമാവുമെന്നായിരുന്നു കോര്‍ഡിനേഷന്‍ ഇറക്കിയ പ്രസ്താവന. എന്നാല്‍ ഏറ്റവും താഴത്തെ സ്ലാബില്‍ 28 രൂപ കൂട്ടിക്കൊണ്ട് താഴെത്തട്ടിലുള്ളവര്‍ക്ക് നേട്ടമുണ്ടാക്കാന്‍ അസോസിയേഷന് കഴിഞ്ഞു. ക്ഷാമബത്ത വര്‍ദ്ധനയ്ക്കുവേണ്ടിയുള്ള സമരം വന്നപ്പോള്‍ സ്ലാബ് വേണമെന്ന് വാദിച്ചാണ് കോര്‍ഡിനേഷന്‍ തൊഴിലാളികളുടെ സാമ്പത്തിക ആനുകൂല്യം കുറച്ചത്. ഇടക്കാലാശ്വാസം വന്നപ്പോള്‍ തുല്യത വേണമെന്ന് പറഞ്ഞും ആനുകൂല്യം കുറച്ചു. സാമ്പത്തിക ആവശ്യങ്ങളുമായി ബന്ധപ്പെട്ട് അസോസിയേഷന്‍ കൈകാര്യം ചെയ്ത മൂന്നാമത്തെ കാര്യം ശമ്പള പരിഷ്‌കരണമാണ്. ബോര്‍ഡ് രൂപീകരിക്കുന്ന കാലത്ത് ജീവനക്കാരെയെല്ലാം കാറ്റഗറി യൂണിയനുകളായാണ് സംഘടിച്ചിരുന്നത് എന്ന് മുമ്പ് ചൂണ്ടിക്കാണിച്ചിരുന്നുവല്ലോ. ഓരോ യൂണിയനും അതാത് കാറ്റഗറിക്ക് വേണ്ടി ശമ്പളപരിഷ്‌കരണം ആവശ്യപ്പെട്ട് പണിമുടക്ക് ഉള്‍പ്പെടെ പലതരം സമ്മര്‍ദ്ദതന്ത്രങ്ങള്‍ സ്വീകരിച്ചിരുന്നു. NMR കാരുടെയോ മറ്റോ ശമ്പളം മാത്രമാണ് ബോര്‍ഡ് നേരിട്ട് പരിഷ്‌കരിച്ചു കൊടുത്തിട്ടുള്ളത്. ബാക്കിയെല്ലാം Industrial Tribun-al കളോ കമ്മീഷനുകളോ ആണ് തീരുമാനിച്ചിട്ടുള്ളത്. ഒരേ സമയം എല്ലാ കാറ്റഗറികളുടെയും ശമ്പളം തീരുമാനിക്കുന്നതിനുവേണ്ടി ട്രിബ്യൂണലുകളെയോ കമ്മീഷനുകളെയോ ചുമതലപ്പെടുത്തിയിട്ടില്ല. ഏതെങ്കിലും ഒരു കാറ്റഗറിയുടെ ശമ്പളം പരിഷ്‌കരിച്ചാല്‍ അത് ചൂണ്ടിക്കാണിച്ചുകൊണ്ട് അതിനേക്കാള്‍ മെച്ചപ്പെട്ട ശമ്പളം ചോദിക്കുക എന്നതാണ് കാറ്റഗറി സംഘടനകള്‍ സ്വീകരിച്ചുവന്ന മാനദണ്ഡം.

ഒരു തൊഴിലാളിയെ നിയമിച്ചാല്‍ അയാളുടെ ശമ്പളം നിശ്ചയിക്കുന്നതിന് യാതൊരു ശാസ്ത്രീയ മാനദണ്ഡവും ഉണ്ടായിരുന്നില്ല. അതുകൊണ്ട് കാറ്റഗറി സംഘടനകള്‍ക്കോ മാനേജ്‌മെന്റിനോ ഒരേസമയം ശമ്പളം വര്‍ധിപ്പിക്കുന്ന രീതിയില്‍ കൈകാര്യം ചെയ്യാന്‍ പറ്റിയിട്ടില്ല. എല്ലാ കാറ്റഗറികള്‍ക്കും വേണ്ടി ഒരു അവകാശ പത്രിക തയ്യാറാക്കുന്നതിനെക്കുറിച്ച് അക്കാലത്ത് ഇലക്ട്രിസിറ്റി ബോര്‍ഡിലെ ഒരു യൂണിയനും ചിന്തിക്കാന്‍ കഴിയുമായിരുന്നില്ല. വര്‍ക്കേഴ്‌സ് അസോസിയേഷന്‍ ഒരുപൊതുയൂണിയനായി പ്രവര്‍ത്തനം ആരംഭിച്ചപ്പോള്‍ തന്നെ ഇക്കാര്യത്തില്‍ ഒരു ശാസ്ത്രീയ സമീപനം സ്വീകരിക്കാന്‍ തയ്യാറായി. ഏറ്റവും താഴെയുള്ള അവിദഗ്ധമായ വിഭാഗങ്ങള്‍ തൊഴിലാളിയുടെ കൂലി, 57-ല്‍ കേന്ദ്രഗവണ്‍മെന്റ ് അംഗീകരിച്ച ആവശ്യാധിഷ്ഠിത ചുരുങ്ങിയ വേതനം ആയിരിക്കണം എന്ന് വര്‍ക്കേഴ്‌സ് അസോസിയേഷന്‍ തീരുമാനിച്ചു. അതിനു മുകളിലോട്ടുള്ളവര്‍ക്ക് വിദ്യാഭ്യാസയോഗ്യത, താരതമ്യേന ഉയര്‍ന്ന സാങ്കേതിക വൈദഗ്ധ്യം, ജോലിയുടെ കാഠിന്യം ഇവയെല്ലാം കണക്കിലെടുത്ത് ഉയര്‍ന്ന കൂലി നിശ്ചയിക്കുക എന്നതാണ് അസോസിയേഷന്‍ സ്വീകരിച്ച സമീപനം. പ്രമോഷന്‍ സംബന്ധിച്ച് പൊതുവായി തസ്തികയുടെ എണ്ണത്തിന്റെ അടിസ്ഥാനത്തില്‍ അംഗീകരിച്ചിരുന്ന റേഷ്യോ പ്രമോഷനുകള്‍, ഉയര്‍ന്ന തസ്തിക വര്‍ദ്ധിക്കുന്നതിനുസരിച്ച് കിട്ടുന്ന പ്രമോഷനുകള്‍ എന്നിവയ്‌ക്കെല്ലാം പരിമിതികളുണ്ടാവുമെന്ന് മനസ്സിലാക്കിക്കൊണ്ട് 5 വര്‍ഷത്തിനകം ഒരാള്‍ക്ക് പ്രമോഷന്‍ കിട്ടുന്നില്ലെങ്കില്‍ അടുത്ത ഗ്രേഡ് നല്‍കണമെന്ന ആവശ്യവും ഡിമാന്റില്‍ ഉള്‍ക്കൊള്ളിച്ചു. ഈ രണ്ട് അടിസ്ഥാനശിലകളില്‍ ഊന്നിക്കൊണ്ട് 70-71 കാലത്ത് വര്‍ക്കേഴ്‌സ് അസോസിയേഷന്‍ ഒരു ഡിമാന്റ ് തയ്യാറാക്കി. വിദ്യാഭ്യാസ യോഗ്യതയുടെ അടിസ്ഥാനത്തിലും കാറ്റഗറിയുടെ അടിസ്ഥാനത്തിലും പ്രത്യേക ജോലിയില്‍ ഏര്‍പ്പെട്ടിരുന്ന വ്യക്തികള്‍ക്ക് വേണ്ടിയുമെല്ലാം പ്രത്യേക സ്‌കെയിലുകള്‍ ആണ് മറ്റ് യൂണിയനുകള്‍ ആവശ്യപ്പെട്ടിരുന്നതും ബോര്‍ഡ് അംഗീകരിച്ചുവന്നതും. ഇത്തരം മാനദണ്ഡങ്ങളുടെ അടിസ്ഥാനത്തില്‍ ഒന്നും രണ്ടും രൂപ വ്യത്യാസത്തിലുള്ള പത്ത്, നാല്പത് സ്‌കെയിലുകള്‍ വര്‍ക്ക്‌മെന്‍ വിഭാഗത്തിനായി ഉണ്ടായിരുന്നു. ഈ പ്രത്യേക വിഭാഗങ്ങളെയും ജീവനക്കാരെയുമൊക്കെ 10 സ്‌കെയിലുകളിലായി ഉള്‍പ്പെടുത്തിക്കൊണ്ടാണ് അവകാശ പത്രിക കൊടുത്തത്. ഇത് അതുവരെയുണ്ടായിരുന്ന സ്‌കെയിലുകളിലെ ”പാരിറ്റി, ഇക്വിറ്റി, റിലേറ്റീവ് പൊസിഷന്‍” എല്ലാം തകര്‍ത്തു. അവകാശ പത്രികയില്‍ ചിലരുടെ സ്‌കെയിലുകളിലെ പാരിറ്റി തകര്‍ത്തു എന്നു പറഞ്ഞുകൊണ്ട് മാവേലിക്കരയില്‍ ഒരു ഹെല്‍പ്പറെ മറ്റൊരു എക്‌സിക്യൂട്ടീവ് ജീവനക്കാരന്‍ സ്‌ക്രൂഡ്രൈവര്‍ കൊണ്ടു കുത്തി. അത്ര രൂക്ഷമായിരുന്നു അന്നത്തെ കാറ്റഗറി തര്‍ക്കം. ഏതായാലും 69, 70 കാലത്ത് ബോര്‍ഡ് നേരിട്ട് പരിഷ്‌കരിച്ച ചില വിഭാഗങ്ങളുടെ ശമ്പളവും, സലിം മര്‍ച്ചന്റ ് തുടങ്ങിയ ട്രിബ്യൂണലിന്റെ അവാര്‍ഡിന്റെ അടിസ്ഥാനത്തില്‍ പരിഷ്‌കരിച്ച ശമ്പള സ്‌കെയിലുകളും ഏതാണ്ട് ഒരേകാലത്ത് ചര്‍ച്ചയ്ക്ക് വിധേയമാക്കാന്‍ ബോര്‍ഡ് തയ്യാറായി. 71 ഒക്ടോബര്‍ ഒന്നിനും 72 സെപ്റ്റംബര്‍ 5നും ഇടയില്‍ 8 യൂണിയനുകളുമായി ആറ് കാറ്റഗറികളുടെ സേവനവേതനവ്യവസ്ഥകള്‍ ചര്‍ച്ച ചെയ്ത് കരാറുണ്ടാക്കി. ഈ ശമ്പള പരിഷ്‌കരണ ചര്‍ച്ചയ്ക്ക് സഹായകമായി മാനേജ്‌മെന്റ ് എടുത്തത് വര്‍ക്കേഴ്‌സ് അസോസിയേഷന്റെ അവകാശപത്രികയാണ്. 6 കരാറിന്റെയും കാലാവധി 74 ഡിസംബര്‍ 31 ആയി തീരുമാനിച്ചു. അതുമൂലം പിന്നീടുണ്ടായ എല്ലാ ശമ്പള പരിഷ്‌കരണ കരാറുകളും എല്ലാ ജീവനക്കാര്‍ക്കും ഒരു സമയം തന്നെ ലഭിക്കുന്നതിന് സാധിച്ചു.

വര്‍ക്കേഴ്‌സ് അസോസിയേഷന്‍ ഒപ്പുവെച്ച NMRImsc സ്ഥിരപ്പെടുത്തിയ കരാറില്‍ തുല്യജോലിക്ക് തുല്യവേതനം എന്ന തത്ത്വം അംഗീകരിച്ചു.

അതുവരെയും എക്‌സിക്യൂട്ടീവ്, മിനിസ്റ്റീരിയല്‍ വിഭാഗങ്ങളില്‍പ്പെടുന്ന സ്ഥിരം ജീവനക്കാര്‍ ചെയ്തിരുന്ന ജോലികള്‍ NMR ല്‍ പ്പെടുന്നവര്‍ ചെയ്താല്‍ മറ്റുള്ളവര്‍ക്ക് ലഭിച്ചിരുന്നതിന്റെ നാലിലൊന്നോ, അഞ്ചിലൊന്നോ ഒക്കെയാണ് ലഭിച്ചിരുന്നത്. അത് അവസാനിപ്പിച്ചു NMR ആയിരുന്നവരെ ഇല. വര്‍ക്കര്‍ എന്ന് നാമകരണം ചെയ്തു. അവര്‍ക്ക് സ്വയം ഹാജര്‍ രേഖപ്പെടുത്താനുള്ള സംവിധാനം ഉണ്ടാക്കി. അതുവരെയും അവരുടെ ഹാജര്‍ ആഫീസര്‍മാര്‍ രേഖപ്പെടുത്തുകയാണ് ചെയ്തിരുന്നത്. മറ്റുള്ളവര്‍ക്ക് ലഭിക്കുന്ന എല്ലാ അവധികളും അവര്‍ക്ക് ലഭ്യമായി. ഈ കരാറോടുകൂടി എല്ലാവരും സ്ഥിര ജീവനക്കാരായി. വര്‍ക്കേഴ്‌സ് അസോസിയേഷന്‍ ഓരോ അഞ്ച് വര്‍ഷത്തിനും ഒരു ഗ്രേഡ് വേണമെന്ന് പറഞ്ഞത് അംഗീകരിച്ചില്ലെങ്കിലും ചില വിഭാഗങ്ങള്‍ക്ക് ഗ്രേഡ് അനുവദിച്ചു. ശമ്പളം തീരുമാനിക്കുന്ന കാര്യത്തില്‍ അതുവരെയുണ്ടായിരുന്ന എല്ലാ മാനദണ്ഡങ്ങളേയും വര്‍ക്കേഴ്‌സ് അസോസിയേഷന്‍ പൊതുസംഘടനയായി പ്രവര്‍ത്തനം ആരംഭിച്ച് മൂന്ന് കൊല്ലത്തിനകം തിരുത്തിയെഴുതി. വര്‍ക്കേഴ്‌സ് അസോസിയേഷന്‍ പൊതു യൂണിയനായി മാറിയതിനു ശേഷവും NMR ജീവനക്കാരുടെ പ്രശ്‌നങ്ങള്‍ ചര്‍ച്ചചെയ്യുന്നതിന് മാത്രമായി അംഗീകാരം നിലനിര്‍ത്തി. ബോണസ്, ക്ഷാമബത്ത, ഒരേസമയം ശമ്പള പരിഷ്‌ക്കരണം, പതിറ്റാണ്ടുകള്‍ നില നിന്ന NMR സമ്പ്രദായം അവസാനിപ്പിച്ചത്, തുല്യജോലിക്ക് തുല്യ വേതനം നടപ്പിലാക്കിയത് തുടങ്ങിയ കാര്യങ്ങളില്‍ ഉണ്ടായ നേട്ടങ്ങള്‍ കൂടുതല്‍ കൂടുതല്‍ ജീവനക്കാരെ വര്‍ക്കേഴ്‌സ് അസോസിയേഷനിലേക്ക് ചേരുന്നതിന് ഇടയാക്കി. NMR ഒഴിച്ചുള്ളവരുടെ പ്രശ്‌നങ്ങള്‍ ചര്‍ച്ച ചെയ്യാന്‍ വര്‍ക്കേഴ്‌സ് അസോസിയേഷനെ അനുവദിച്ചുകൂടാ എന്ന് മറ്റെല്ലാ യൂണിയനുകളും ഒരേ നിലപാട് എടുത്തപ്പോള്‍ 70 ല്‍ തന്നെ സീക്രട്ട് ബാലറ്റിന്റെ അടിസ്ഥാനത്തില്‍ അംഗീകാരം നിശ്ചയിക്കണമെന്ന് വര്‍ക്കേഴ്‌സ് അസോസിയേഷന്‍ ആവശ്യപ്പെട്ടു. 74ല്‍ എല്ലാ കരാറുകളുടെയും കാലാവധി അവസാനിപ്പിച്ചപ്പോള്‍ രഹസ്യ ബാലറ്റ് എടുക്കണമെന്ന ആവശ്യം ശക്തമായി വര്‍ക്കേഴ്‌സ് അസോസിയേഷന്‍ ഉന്നയിച്ചു. അന്നത്തെ ബോര്‍ഡ് മാനേജ്‌മെന്റ ് റഫറണ്ടം നടത്തുന്നതിനുള്ള എല്ലാ നടപടികളും സ്വീകരിച്ചു. റഫറണ്ടം നടത്തിയാല്‍ അംഗീകാരം കിട്ടാന്‍ INTUC ഒരു സാധ്യതയു മുണ്ടായിരുന്നില്ല. അതുകൊണ്ട് ജനറല്‍ യൂണിയനുകളെ അംഗീകരിക്കാമെന്ന നിലപാട് ലേബര്‍ ഡിപ്പാര്‍ട്ട്‌മെന്റ് എടുത്തു. ഇതു സംബന്ധിച്ച ചര്‍ച്ച കുറച്ചുനീണ്ടു പോയപ്പോഴേക്കും അടിയന്താരാവസ്ഥ പ്രഖ്യാപിച്ചു. അപ്പോള്‍ തൊഴില്‍ വകുപ്പ് പൊതു യൂണിയനാണെങ്കിലും 20 ഇനപരിപാടി അംഗീകരിക്കുന്നവര്‍ക്ക് മാത്രമേ അംഗീകാരം നല്‍കൂ എന്ന നിലപാട് സ്വീകരിച്ചു. ബോണസ്, ക്ഷാമബത്ത, തുടങ്ങി അനവധി കാര്യങ്ങള്‍ സംബന്ധിച്ച് ഗണ്യമായ വിഭാഗം തൊഴിലാളികളുടെ പങ്കാളിത്തത്തോടെ പ്രക്ഷോഭണം നടത്തിയ വര്‍ക്കേഴ്‌സ് അസോസിയേഷനെ അത്തരം വാദം ഉന്നയിച്ചുകൊണ്ട് അംഗീകാരം ഒഴിവാക്കാന്‍ എം എന്‍ തയ്യാറായില്ല. സ്ഥാപനം നടത്തുന്നതില്‍ അതിനകം തന്നെ വലിയ പങ്ക് വഹിക്കുന്ന യൂണിയനെ ഒഴിവാക്കുന്നത് ഗുണകരമല്ല എന്നതു കൊണ്ടാണ് അദ്ദേഹം അത്തരമൊരു നിലപാട് എടുത്തത്. ജനറല്‍ യൂണിയനുകളെ മാത്രം അംഗീകരിച്ചു കൊണ്ടുള്ള ബോര്‍ഡുത്തരവ് ഇറക്കി. അതുവരെ കാറ്റഗറി യൂണിയനുകളെ മാത്രമാണ് അംഗീകരിച്ചതെങ്കില്‍ ഈ ഉത്തരവോടുകൂടി പൊതുയൂണിയനുകളെ മാത്രം അംഗീകരിക്കണമെന്ന അസോസിയേഷന്റെ ആവശ്യം നടപ്പിലായി. ഈ ഉത്തരവ് വന്നതിനുശേഷം AITUC നേതൃത്വം കൊടുത്തിരുന്ന 8-9 യൂണിയനുകളുടെ കോര്‍ഡിനേഷന്‍ ഫെഡറേഷനായി രൂപാന്തരപ്പെട്ടു. തൊഴിലാളികളെ ഒരു വര്‍ഗ്ഗമെന്ന നിലയില്‍ ഏകീകരിക്കുക എന്ന CITU വിന്റെ ലക്ഷ്യം മുന്നോട്ട് കൊണ്ടുപോകുന്നതിന് ഏറ്റവും സഹായകരമായ ഒരു കാര്യമായിരുന്നു ഇത്. സംസ്ഥാന അടിസ്ഥാനത്തില്‍ പ്രവര്‍ത്തിക്കുന്ന ഒരു സ്ഥാപനം എന്ന നിലയില്‍ ഇഷ്ടമുള്ളവര്‍ക്ക് പോസ്റ്റിംഗും, വേണ്ടരീതിയില്‍ ഇഷ്ടം വരുത്താന്‍ വൈദഗ്ദ്യം ഇല്ലാത്ത ആണുങ്ങള്‍ക്കം, പെണ്ണുങ്ങള്‍ക്കും വയനാട്ടിലേക്കും കാസര്‍ഗോട്ടേയ്ക്കും സ്ഥലം മാറ്റം എന്നതായിരുന്നു ബോര്‍ഡിലെ സ്ഥിതി.മനുഷ്യത്വമില്ലാത്ത ഉദ്യോഗസ്ഥന്‍മാരും, രാഷ്ട്രീയക്കാരും ട്രേഡ് യൂണിയന്‍ നേതാക്കന്‍മാരുമെല്ലാം യാതൊരു മനുഷ്യത്വവുമില്ലാതെ സ്ഥലമാറ്റം കൈകാര്യം ചെയ്തിരുന്നു. സ്ഥലമാറ്റ കാര്യത്തില്‍ കാറ്റഗറികള്‍ തമ്മിലുള്ള മത്സരം ഉണ്ടായിരുന്നില്ല. ഒരേ കാറ്റഗറിയില്‍ ഒരേതസ്തികയില്‍ പ്പെടുന്നവര്‍ തമ്മിലാണ് ഈ കാര്യത്തില്‍ താല്പ്പര്യ വൈരുദ്ധ്യമുണ്ടായിരുന്നത്. വര്‍ക്കേഴ്‌സ് അസോസിയേ ഷന്‍ പൊതു സംഘടന ആയതിനു ശേഷം NMR ജീവനക്കാര്‍ ഒഴിച്ചുള്ള ഏതു കാറ്റഗറിയില്‍പ്പെടുന്ന തൊഴിലാളികളും അസോസിയേഷനില്‍ ചേര്‍ന്നാല്‍ അവരെ ദൂരെ സ്ഥലങ്ങളിലേയ്ക്ക് സ്ഥലം മാറ്റുന്ന പതിവുണ്ടായിരുന്നു. ബോര്‍ഡിലെ ഇന്‍ഡസ്ട്രിയില്‍ റിലേഷന്‍ കമ്മിറ്റി 69 ല്‍ സ്ഥലം മാറ്റത്തിലെ തെറ്റായ സമീപനം ഒഴിവാക്കുന്നതിനു വേണ്ടി ചില നിര്‍ദ്ദേശങ്ങള്‍ തയ്യാറാക്കിയിരുന്നു. ആരംഭകാലത്ത് വര്‍ക്കേഴ്‌സ് അസോസിയേഷന്‍ കഞഇ ഗൈഡ്‌ലൈന്‍ നടപ്പിലാക്കണ മെന്ന് ആവശ്യപ്പെട്ട് സത്യാഗ്രഹവും സമരവുമൊക്കെ നടത്തിയിരുന്നു. ഏത് കാറ്റഗറികള്‍ വേണ്ടിയാണോ ഒരു യൂണിയനെ മാനേജ്‌മെന്റ ് അംഗീകരിച്ചത് ആ കാറ്റഗറി യില്‍പ്പെട്ട യൂണിയന്‍ പ്രവര്‍ത്തകര്‍ക്ക് മാത്രമേ IRC ഗൈഡ്‌ലൈന്‍ അനുസരിച്ച് സംരക്ഷണം കിട്ടു. എന്നാണ് ബോര്‍ഡ് നല്‍കിയ വിശദീകരണം. എന്നാല്‍ സംഘടന സ്വന്തം ശക്തി ഉപയോഗിച്ചുകൊണ്ട് സമരരൂപങ്ങള്‍ സ്വീകരിച്ചതുകൊണ്ട് പല മാറ്റങ്ങളും വരുത്താന്‍ കഴിഞ്ഞു. അസോസിയേഷനില്‍ ചേരുന്നവരെ ഏതു സ്ഥലത്തേക്കു മാറ്റിയാലും, ഏതു പ്രത്യേക ആനുകൂല്യങ്ങള്‍ നിഷേധിച്ചാലും, യൂണിയന്‍ ഉപേക്ഷിക്കില്ല എന്നു വന്നതോടുകൂടി അത്തരം ആക്രമണങ്ങളില്‍ ചില കുറവുണ്ടായി. അക്കാലത്തെ മേലുദ്യോഗസ്ഥന്‍മാര്‍ ഭൂരിപക്ഷം പേരും ന്യായമായ പരാതികള്‍ പരിഹരിക്കുകയും ചെയ്തിട്ടുണ്ട്. പൊതു യൂണിയനെമാത്രമായി അംഗീകരിച്ചതോടുകൂടി പ്രത്യേക കാറ്റഗറിയില്‍പ്പെടുന്നവര്‍ക്കേ സംരക്ഷണം വരൂ എന്ന അവസ്ഥ പോയി. തുടര്‍ച്ചയായ പ്രക്ഷോഭങ്ങളില്‍ കൂടി ഗൈഡ്‌ലൈന്‍സില്‍ പല മാറ്റങ്ങളും വരുത്താന്‍ കഴിഞ്ഞു. എന്നാല്‍ 1982 – 87 കാലത്തെ ഗവണ്‍മെന്റ ് തുടര്‍ച്ചയായി എല്ലാ ഗൈഡ് ലൈന്‍സും ലംഘിച്ചുകൊണ്ട് അസോസിയേഷന്‍ അംഗങ്ങളെ തലങ്ങും വിലങ്ങും സ്ഥലം മാറ്റി. അതിനെതിരായി കോടതിയില്‍ നിന്നുപോലും പൂര്‍ണ്ണമായി സംരക്ഷണം കിട്ടിയില്ല.

ന്യായമായ നമ്മുടെ കാര്യങ്ങള്‍ അംഗീകരിച്ച് നടപ്പിലാക്കാന്‍ തയ്യാറാകാതിരുന്ന കൊട്ടാരക്കരയിലെ എക്‌സിക്യൂട്ടീവ് എഞ്ചീനിയറോടും ബോര്‍ഡ് ചെയര്‍മാനോടും പരാതി പറയാന്‍ ചെന്ന യൂണിയന്‍ പ്രവര്‍ത്തകരെ കള്ളക്കേസി ല്‍ കുടുക്കി ജയിലില്‍ അടയ്ക്കുന്നതിനും കൊട്ടാരക്കര യില്‍ 8 പേരെ പിരിച്ചുവിടുന്നതിനും വകുപ്പ് മന്ത്രി തയ്യാറായി. “ഇത്തരം തെറ്റായ സ്ഥലം മാറ്റങ്ങള്‍ക്കെതിരെ പത്ത് ദിവസം നീണ്ടുനിന്ന അനിശ്ചിതകാല പണിമുടക്ക് 1983 ജൂണില്‍ നടത്തി. ഇതുമായി ബന്ധപ്പെട്ടാണ് സ ഉണ്ണീന്‍കുട്ടി തക്തസാക്ഷിയായത്. അതുകൊണ്ടാണ് സ്ഥലംമാറ്റതത്വങ്ങളില്‍ ഉറച്ചുനില്‍ക്കുന്നത്. തികച്ചും ന്യായമെന്നതിനപ്പുറം വികാരപരമായ നിലപാടാണ് വര്‍ക്കേഴ്‌സ് അസോസിയേഷനുള്ളത്. 1987 ല്‍ എല്‍. ഡി. എഫ്. അധികാരത്തില്‍ വന്നപ്പോള്‍ വൈദ്യുതി വകുപ്പ് മന്ത്രി ശിവദാസമേനോന്‍ സ്ഥലമാറ്റം സംബന്ധിച്ച് അസോസിയേഷനുണ്ടായ തിക്താനുഭവങ്ങളാകെ ചര്‍ച്ച ചെയ്തുകൊണ്ട് ഒരു സ്ഥലമാറ്റ മാര്‍ഗ്ഗനിര്‍ദ്ദേശം ഉണ്ടാക്കി. ആര്‍ക്കും ആക്ഷേപമില്ലാത്തതും എല്ലാ പേരും അംഗീകരിക്കുന്നതുമായ ഒരു ഗൈഡ്‌ലൈനാണ് LDF ഭരിച്ച എല്ലാക്കാലത്തും സ്ഥലമാറ്റം നടത്തുന്നത് ആ ഗൈഡ് ലൈന്‍സ് മുറുകെ പിടിച്ചു കൊണ്ടാണ്. UDF കാലത്ത് അത് ലംഘിക്കുന്ന കാര്യത്തിലുമാണ് ഊന്നല്‍ നല്‍കുന്നത്. സ്വന്തം അണികള്‍ക്കു തന്നെ ദോഷകരമായി വരുന്ന തത്ത്വലംഘനങ്ങളാണ് പാര്‍ശ്വവര്‍ത്തികളുടെയും പണം കൊടുക്കാന്‍ കഴിയുന്നവരുടെയും താല്പ്പര്യത്തിനു വേണ്ടി ചെയ്തു കൊടുക്കുന്നത്. ഓരോ സന്ദര്‍ഭങ്ങളിലുമുണ്ടാകുന്ന തത്ത്വലംഘനത്തിനെതിരെ അസോസിയേഷന്‍ പ്രാദേശികമായും സംസ്ഥാനതലത്തിലും പ്രത്യക്ഷമായി സമരപരിപാടികള്‍ സ്വീകരിച്ചു. ഏതു തത്വങ്ങളും നിലനിര്‍ത്തണമെങ്കില്‍ അതിന് രൂപം കൊടുക്കുന്നതിനു വേണ്ടി നടത്തിയ പ്രക്ഷോഭണങ്ങളേക്കാള്‍ കൂടുതല്‍ പ്രക്ഷോഭണം വേണ്ടി വരും. ബോര്‍ഡില്‍ നടത്തിയ എല്ലാ പണിമുടക്കങ്ങളും നിരോധിക്കപ്പെട്ടവയാണ്. 73 ലെ ക്ഷാമബത്തയ്ക്കുവേണ്ടി നടത്തിയ എല്ലാ പണിമുടക്കങ്ങളും DIR ഉം MISA യും ഉപയോഗിച്ച് അടിച്ചമര്‍ത്താനാണ് ഗവണ്‍മെന്റ ് ശ്രമിച്ചത്. '''അനവധി സഖാക്കളെ തിരുവനന്തപുരം, കണ്ണൂര്‍ സെന്‍ട്രല്‍ ജയിലുകളില്‍ അടച്ചു. അനവധി പേരെ കള്ളക്കേസില്‍പെടുത്തി. അവകാശ പോരാട്ടങ്ങള്‍ സഖാക്കള്‍ ജീവന്‍ പണയം വെച്ചാണ് പ്രവര്‍ത്തിച്ചത്. ധൈര്യപൂര്‍വ്വം കരിങ്കാലി പണി തടഞ്ഞതിന് സ. രവീന്ദ്രനെ കുത്തി ക്കൊന്നു. ഇലക്ട്രിസിറ്റി ബോര്‍ഡിലെ അവകാശസമരത്തിലെ ആദ്യരക്തസാക്ഷിയാണ് സ. രവീന്ദ്രന്‍. 77- 78 കാലത്ത് ശമ്പള പരിഷ്‌ക്കരണത്തിനു വേണ്ടി നടത്തിയ തുടര്‍ പ്രക്ഷോഭങ്ങളുടെ ഒരു ഘട്ടത്തില്‍ സ. തേവനെ എതിരാളികള്‍ ചതിച്ചു കൊന്നു.''' ആ പണി മുടക്കിനെ നിരോധിച്ചത് പുതിയൊരു കരിനിയമം നിര്‍മ്മിച്ചു കൊണ്ടാണ്. പൊതുമുതല്‍ നശീകരണവിരുദ്ധ നിയമം എന്നാണ് ആ നിയമത്തിന്റെ പേര്. ആ നിയമം ഉപയോഗിച്ചുകൊണ്ട് സമരത്തില്‍ പങ്കെടുത്ത സ്ത്രീ-പുരുഷ വ്യത്യാസമില്ലാതെ കയ്യില്‍ കിട്ടിയവരെയെല്ലാം അറസ്റ്റ് ചെയ്തു. അടിയന്തരാവസ്ഥ കാലത്ത് ശമ്പള പരിഷ്‌ക്കരണം ആവശ്യപ്പെട്ട് നോട്ടീസ് ഇറക്കിയതിനു മുമ്പ് ജീവനക്കാരെ അറസ്റ്റ് ചെയ്ത് ജയിലിലടച്ചു.

83 ല്‍ നടത്തിയ അനിശ്ചിതകാല പണിമുടക്ക് കാലത്താണ് സ: ഉണ്ണീന്‍കുട്ടി രക്തസാക്ഷിയായത്.

ആ സമരത്തില്‍ പങ്കെടുത്ത സഖാക്കളെയും കള്ളക്കേസില്‍ കുടുക്കുകയും ജയിലിലടയ്ക്കുകയും സ്ഥലം മാറ്റുകയും ചെയ്തിട്ടുണ്ട്. '''84-ലെ പണിമുടക്കിനെ അടിച്ചമര്‍ത്താന്‍ ESMA-യ്ക്കു പുറമെ NSA-യെയും ഉപയോഗിച്ചു. ആയിരക്കണക്കിന് ആളുകളെ ജയിലില്‍ അടയ്ക്കുകയും കള്ളക്കേസില്‍പ്പെടുത്തുകയും ചെയ്തു. പണിമുടക്ക് കാലത്തും അതിനു ശേഷവും ജീവനക്കാരെ തലങ്ങും വിലങ്ങും സ്ഥലം മാറ്റി.''' കണ്ണൂരില്‍ നിന്നും തിരുവനന്തപുരത്തേക്കും തിരുവനന്തപുരത്തുനിന്നും കാസര്‍കോട്ടേയ്ക്കുമൊക്കെ സ്ത്രീ-പുരുഷ വ്യത്യാസമില്ലാതെ നടത്തിയ സ്ഥലമാറ്റങ്ങള്‍ ജീവനക്കാര്‍ക്ക് ഏറെ പ്രയാസമുണ്ടാക്കി. ഇതിനെയെല്ലാം നേരിട്ടുകൊണ്ടാണ് സഖാക്കള്‍ അസോസിയേഷനെ ശക്തിപ്പെടുത്തിയത്. രക്തസാക്ഷി കുടുംബങ്ങളെയെല്ലാം സംരക്ഷിക്കുന്നതിനും വര്‍ക്കേഴ്‌സ് അസോസിയേഷന്‍ കാര്യമായി ശ്രമിച്ചിട്ടുണ്ട്. സാമ്പത്തിക സഹായം കൊടുക്കുന്നതുകൊണ്ടു മാത്രം എല്ലാമാകുന്നില്ല. ഭര്‍ത്താവിനെ, അച്ഛനെ, മകനെ നഷ്ടപ്പെടുന്നവര്‍ക്ക് അത് തിരിച്ച് നല്‍കാനാവില്ലല്ലോ. രക്തസാക്ഷികളും അവരുടെ കുടുംബങ്ങളും ചെയ്ത ത്യാഗം എന്നും സ്മരിക്കപ്പെടണം. അവര്‍ ചെയ്തതിന് സമാനമായി മറ്റൊന്നില്ല.

ഇലക്ട്രിസിറ്റി ഡിപ്പാര്‍ട്ട്‌മെന്റ് ബോര്‍ഡുകളെന്ന നിലയില്‍ പുനഃസംഘടിപ്പിച്ചിരിക്കുന്നത്. ചുവപ്പുനാടയു ടെ പിടിത്തമില്ലാതെ അതിവേഗം ഈ വ്യവസായം വികസിപ്പിക്കുന്നതിനുവേണ്ടികൂടിയാണ്. എല്ലാവര്‍ക്കും വൈദ്യുതി, വില കുറഞ്ഞ വൈദ്യുതി ആവശ്യപ്പെടുമ്പോള്‍ ലഭിക്കുന്ന സ്ഥിതി ഇതായിരുന്നു വൈദ്യുതിയുമായി ബന്ധപ്പെട്ട ഒരു കാഴ്ചപ്പാട്. വൈദ്യുതി ഉല്പ്പാദിപ്പിക്കുന്നതിന് ആഭ്യന്തരമായി ലഭ്യമായ സ്രോതസ്സുകള്‍ ഉപയോഗിക്കുമ്പോഴാണ് ചുരുങ്ങിയ ചിലവില്‍ വൈദ്യുതി ഉല്പ്പാദിപ്പിക്കാന്‍ സഹായകരമായിട്ടുള്ളത് ജല വൈദ്യുതിക്കും ഇന്ത്യന്‍ കല്‍ക്കരി ഉപയോഗിച്ചുള്ള വൈദ്യുതി ഉല്പ്പാദിപ്പിക്കുന്നതിനാണ് സ്വതന്ത്ര ഇന്ത്യയിലെ ഗവണ്‍മെന്റ ് ആദ്യ കാലത്ത് പ്രാധാന്യം കൊടുക്കുന്നത്. ഈ രണ്ട് സ്രോതസ്സില്‍നിന്നും വൈദ്യുതി ഉല്പ്പാദിപ്പിക്കുന്നതിനാവശ്യമായ വ്യവസായങ്ങള്‍ വികസിപ്പിക്കുന്നതിനും കേന്ദ്രഗവണ്‍മെന്റ ് തയ്യാറായി. കേരളത്തില്‍ താരതമ്യേന ജലവൈദ്യുതി ഉല്പ്പാദനസാധ്യത കൂടുതല്‍ ഉണ്ടായതുകൊണ്ട് നദീതടപദ്ധതികള്‍ക്ക് കേരളം മുന്‍ഗണന കൊടുത്തു. കേരളത്തില്‍ ഒഴുകുന്ന 44 നദികളുടെയും ജലം വിവിധ ആവശ്യങ്ങള്‍ക്ക് ഉപയോഗിക്കാനുള്ള ഒരു പദ്ധതിക്ക് 57 -ലെ ഗവണ്‍മെന്റ് രൂപം കൊടുക്കുകയും പ്രസ്തുത മാസ്റ്റര്‍പ്ലാന്‍ കേന്ദ്രഗവണ്‍മെന്റിന് സമര്‍പ്പിക്കുകയും ചെയ്തു. പ്രസ്തുത പദ്ധതിയില്‍ വിഭാവനം ചെയ്തിട്ടുള്ള ജലവൈദ്യുത പദ്ധതികളെയെല്ലാം കഴിയുന്നത്ര വേഗം പണികഴിപ്പിക്കുകയും അവയിലെ വൈദ്യുതി കേരളത്തിന്റെ വികസനത്തിന് ആവശ്യമായി വരുന്നതിനനുസരിച്ച് ഉപയോഗിക്കുകയും അധികപറ്റ് വരുന്നത് മറ്റു സംസ്ഥാനങ്ങള്‍ക്ക് വിറ്റുകൊണ്ട് കേരളത്തിന് പണമുണ്ടാക്കുകയും ചെയ്യാമായിരുന്നു.

വര്‍ക്കേഴ്‌സ് അസോസിയേഷന്‍ പൊതു യൂണിയനായി പ്രവര്‍ത്തനം ആരംഭിച്ചതു മുതല്‍ കേരളത്തിലെ ജലവൈദ്യുതപദ്ധതികള്‍ എല്ലാംതന്നെ പടിപടിയായി പ്രയോജനപ്പെടുത്തുന്നതിന് ഗവണ്‍മെന്റ ്തയ്യാറാകണമെന്ന് ആവശ്യപ്പെട്ടുകൊണ്ട് പ്രചരണങ്ങളും പ്രക്ഷോഭങ്ങളും നടത്തി തുടങ്ങി. ഇതിനകം തന്നെ ശബരിഗിരി പൂര്‍ത്തീകരിക്കുകയും, ഇടുക്കി, സൈലന്റ ്‌വാലി, ഇടമലയാര്‍ തുടങ്ങിയവയുടെ പണി ആരംഭിക്കുകയും ചെയ്തു. കേന്ദ്രഗവണ്‍മെന്റ ് സാമ്പത്തികകുഴപ്പം നേരിട്ടതുമൂലം, 2 കോടി രൂപ പ്രാരംഭപ്രവര്‍ത്തനങ്ങള്‍ക്ക് ചെലവാക്കിയ സൈലന്റ്‌വാലിയും ഇടമലയാറും നിര്‍ത്തിവെച്ചു. ഇടുക്കി മാത്രം പൂര്‍ത്തീകരിച്ചു. ഇടുക്കി പൂര്‍ത്തീകരിച്ച ഉടന്‍തന്നെ സൈലന്റ വാലി, ഇടമലയാര്‍, പൂയംകുട്ടി തുടങ്ങിയ മറ്റു പദ്ധതികളെല്ലാം ഏറ്റെടുക്കണമെന്ന ആവശ്യം അസോസിയേഷന്‍ മുന്നോട്ടു വച്ചു. എഴുപത്തഞ്ചോടുകൂടി പരിസ്ഥിതിവാദക്കാര്‍ സൈലന്റ ്‌വാലിയില്‍ അന്യംനിന്നു പോകുന്ന സിംഹവാലന്‍ കുരങ്ങുണ്ടെന്നും മനുഷ്യസ്പര്‍ശമേല്‍ക്കാത്ത മഴക്കാടാണെന്നും തുടങ്ങിയ വാദങ്ങള്‍ ഉന്നയിച്ചുകൊണ്ട് പദ്ധതിക്കെതിരെ പ്രക്ഷോഭം തുടങ്ങി. അവരുടെ വാദഗതിയിലെ തെറ്റായ സമീപനങ്ങളെ എതിര്‍ത്തു കൊണ്ട് കേരളത്തില്‍ ജലവൈദ്യുതി വികസിപ്പിക്കുന്നതിന്റെ പ്രാധാന്യം അസോസിയേഷന്‍ ചൂണ്ടിക്കാണിച്ചു. ശാസ്ത്ര സാഹിത്യ പരിഷത്ത്, മറ്റ് വിദേശ സ്വാധീനമുള്ള സാമൂഹിക സംഘടനകളുമായി ചേര്‍ന്നാണ് പദ്ധതിവിരുദ്ധ സമരം ആരംഭിച്ചത്. ഇടുക്കി വന്നതോടുകൂടി കേരളം വിദ്യുച്ഛക്തി മിച്ച സംസ്ഥാനമായി എന്നും അതുകൊണ്ട് വിദ്യുച്ഛക്തി ഉല്പ്പാദിപ്പിക്കുന്നത് അത്യാവശ്യമുള്ള കാര്യമല്ലെന്നും അവര്‍ പ്രചരിപ്പിച്ചു. ഇതിനെതിരെ പദ്ധതികള്‍ക്കു വേണ്ടി അസോസിയേഷന്‍ മുന്‍കൈയെടുത്ത് പരിസരാസൂത്രണ സംരക്ഷണ സമിതി എന്ന ഒരു ശാസ്ത്ര സമിതി രൂപീകരിച്ചു. അതിന്റെ ആഭിമുഖ്യത്തില്‍ അനവധി സെമിനാറുകള്‍ സംഘടിപ്പിക്കുകയും പരിസ്ഥിതി ശാസ്ത്രത്തിലും, സസ്യജന്തു ശാസ്ത്രങ്ങളിലും വിദഗ്ദ്ധരായവരുടെ ലേഖനങ്ങളും പുസ്തകങ്ങളും പ്രസിദ്ധീകരിച്ചു കൊണ്ട് വലിയ പോരാട്ടങ്ങള്‍ നടത്തി കേരളത്തില്‍ ഇടതുപക്ഷ ഗവണ്‍മെന്റ് അധികാരത്തില്‍ വന്നപ്പോള്‍ മുഖ്യമന്ത്രിയായ സ. നായനാര്‍ തന്നെ സൈലന്റ ് വാലി തുടങ്ങിയ പദ്ധതികള്‍ പുനരാരംഭിക്കണമെന്നും കല്‍ക്കരിയോ, ആണവ ഇന്ധനങ്ങളോ ഉപയോഗിച്ചുള്ള പദ്ധതികള്‍ കേരളത്തില്‍ വേണമെന്നും ആവശ്യപ്പെട്ടു. സൈലന്റ ്‌വാലി പദ്ധതി അനുവദിക്കണമെന്ന് ആവശ്യപ്പെട്ട് സ. നായനാര്‍തന്നെ അന്നത്തെ പ്രധാനമന്ത്രി ഇന്ദിരാഗാന്ധിയെ നേരിട്ട് കണ്ടു. വിദേശശക്തികളുടെ സമ്മര്‍ദ്ദം അധികമായതുകൊണ്ട് സൈലന്റ ്‌വാലി ഉപേക്ഷിക്കണമെന്നും പകരം പൂയംകുട്ടി പദ്ധതി അനുവദിക്കാമെന്നും അവര്‍ പറഞ്ഞു. പിന്നീട് പരിസ്ഥിതിവാദികളുടെ പൂയംകൂട്ടിക്കെതിരായ സമരം അതിനെയും തടഞ്ഞു. പിന്നീട് നിര്‍ദ്ദേശിച്ചിട്ടുള്ള ആതിരപ്പള്ളി, കാരപ്പാറ-കുറിയാര്‍കുറ്റി, പമ്പ-അച്ഛന്‍കോവില്‍-പാത്രക്കടവ് തുടങ്ങി ചെറുതും വലുതുമായ എല്ലാ പദ്ധതികളെയും പരിസ്ഥിതി വാദികള്‍ കേന്ദ്രഗവണ്‍മെന്റിലെ വിദേശ സ്വാധീനത്തില്‍പ്പെട്ട ഉദ്യോഗസ്ഥന്‍മാരുടെ സഹായത്തോടെ തടഞ്ഞു. 75 കാലത്ത് സൈലന്റ് വാലി ജലവൈദ്യുതപദ്ധതിക്കും എതിരായി പ്രചരണത്തിനിറങ്ങിയപ്പോള്‍ കല്‍ക്കരിയാകാം എന്നായിരുന്നു പരിസ്ഥിതി വാദികള്‍ പറഞ്ഞിരുന്നത്. ജലവൈദ്യുത പദ്ധതികള്‍ ക്കൊപ്പം തന്നെ 2400 MW-ന്റെ ഓരോ സൂപ്പര്‍ തെര്‍മല്‍ പവര്‍‌സ്റ്റേഷന്‍ കൂടി ചീമേനിയിലും കായംകുളത്തും വേണമെന്ന ആവശ്യം അസോസിയേഷന്‍ ഉന്നയിച്ചിരുന്നു. 75-ല്‍ കല്‍ക്കരി ആവാമെന്ന് പറഞ്ഞിരുന്നവര്‍ വേസ്റ്റ് ഇടാന്‍ സ്ഥലമില്ലെന്ന് പറഞ്ഞ് ജനങ്ങളെ അണിനിരത്തി. വേസ്റ്റ് വരാത്ത ഒരു ഗ്യാസ് സ്റ്റേഷന്‍ ചീമേനിയില്‍ സ്ഥാപിക്കണമെന്ന് ആവശ്യപ്പെട്ടപ്പോള്‍ അതിന്റെ പുക, പ്രദേശത്തിന്റെ പരിസ്ഥിതിയില്‍ മാറ്റം വരുത്തുമെന്ന് പറഞ്ഞ് ജനങ്ങളെ സംഘടിപ്പിച്ച് തടസ്സപ്പെടുത്തിയിരിക്കുകയാണ്. കേരളത്തില്‍ IAEA അനുവദിക്കുമെങ്കില്‍ ആണവനിലയം വേണമെന്ന് ആവശ്യപ്പെട്ടപ്പോള്‍ അതിന്റെ പരിശോധനയ്ക്കുപോലും ആരും എത്തുന്നതിനുമുമ്പുതന്നെ പരിസ്ഥിതിവാദികള്‍ സമരവും പ്രചരണവും ആരംഭിച്ചു. ഏതായാലും ആണവനിലയം കൂടംകുളത്തേയ്ക്ക് മാറ്റി. അത് ഉല്പാദനം നടത്താനും അതിലെ കറണ്ട് ഇങ്ങോട്ട് കൊണ്ടുവരാനും പാടില്ല എന്നാണ് പരിസ്ഥിതിവാദികള്‍ പറയുന്നത്. അവരുടെ അശാസ്ത്രീയമായ ഈ സമീപനത്തിനെതിരായി ജല വൈദ്യുതപദ്ധതികള്‍ ഉള്‍പ്പെടെ കേരളത്തില്‍ വരുംകാലആവശ്യത്തിന് ദീര്‍ഘകാല അടിസ്ഥാനത്തില്‍ 10- 20 കൊല്ലക്കാലത്തേയ്ക്ക് ആവശ്യമായ പദ്ധതികള്‍വേണമെന്നാണ് അസോസിയേഷന്‍ ആവശ്യപ്പെടുന്നത്. ഇക്കാര്യത്തില്‍ ഏതെല്ലാം സ്രോതസ്സുകള്‍ക്ക് മുന്‍ഗണന കൊടുക്കണമെന്ന് വര്‍ക്കേഴ്‌സ് അസോസിയേഷന്റെ നിര്‍ദ്ദേശങ്ങളില്‍ ഉണ്ട്. പദ്ധതിക്കുവേണ്ടിയുള്ള അടുത്ത കാലത്ത് വര്‍ക്കേഴ്‌സ് അസോസിയേഷന്‍ നടത്തിയ ഏറ്റവും വലിയ പ്രക്ഷോഭണമാണ് 2010 ല്‍ 10000 ജീവനക്കാര്‍ പങ്കെടുത്തുകൊണ്ട് തൃശ്ശൂര്‍ തേക്കിന്‍കാട് മൈതാനത്ത് നടത്തിയ ധര്‍ണ്ണ തുടര്‍ന്നും സംസ്ഥാനത്ത് പദ്ധതികള്‍ക്ക് വേണ്ടിയുള്ള പ്രചരണ ജാഥകള്‍ നടത്തിയിരുന്നു.

ഇലക്ട്രിസിറ്റി ബോര്‍ഡുകളില്‍ നിന്നും ജനങ്ങള്‍ക്ക് മെച്ചപ്പെട്ട സേവനം ലഭിക്കുന്നില്ല എന്ന പരാതി ആദ്യകാലം മുതലേ ഉണ്ട്. ഓരോ പ്രത്യേക ജോലിയും എങ്ങനെ മെച്ചപ്പെട്ട രീതിയില്‍ നടത്തി ജനങ്ങള്‍ക്ക് സംതൃപ്തി ഉണ്ടാക്കാന്‍ കഴിയുമെന്നും സ്ഥാപനത്തെ എങ്ങനെ കുഴപ്പമില്ലാതെ നടത്താന്‍ കഴിയുമെന്നും അസോസിയേഷന്‍ ആദ്യകാലം മുതല്‍ പഠിക്കാന്‍ ശ്രമിച്ചിരുന്നു. 68-ല്‍ സംസ്ഥാന ഗവണ്‍മെന്റ് നിയമിച്ച നാഷണല്‍ പ്രൊഡക്ടിവിറ്റി കൗണ്‍സിലിന്റെ പഠനറിപ്പോര്‍ട്ട് ആയിരുന്നു. ഗവണ്‍മെന്റ ് ഭാഗത്തു നിന്ന് ബോര്‍ഡിലെ ജോലികള്‍ പരിഷ്‌ക്കരിക്കുന്നതിനുള്ള ഒരു നിര്‍ദ്ദേശം. പ്രൊഡക്ടീവിറ്റി കൗണ്‍സിലിന്റെ നിര്‍ദ്ദേശങ്ങളില്‍ പ്രധാനമായ ഒരു കാര്യം എല്ലാ തൊഴിലുകളിലും അദ്ധ്വാന ഭാരം വര്‍ദ്ധിപ്പിക്കുക. എന്നതായിരുന്നു. റവന്യൂ രംഗത്തെ സ്‌പോട്ട് ബില്ലിംഗ് മാത്രമാണ് ഒരു സിസ്റ്റം ചെയ്ഞ്ച് ആയി ഉണ്ടായിരുന്നത്. നിലവിലുണ്ടായിരുന്ന ബില്ലിംഗ്, റീഡിംഗ് ജോലികളെ സ്‌പോട്ട് ബില്ലിംഗ് ഉപയോഗിച്ച് മാറ്റുന്നത് അന്ന് പ്രായോഗികമായിരുന്നില്ല. അതുകൊണ്ട് ആ നിര്‍ദ്ദേശങ്ങള്‍ അതേപടി നടപ്പാക്കുന്നതിനെ എതിര്‍ക്കുന്ന സമീപനമാണ് അസോസിയേഷന്‍ സ്വീകരിച്ചത്. എന്നാല്‍ 72 ല്‍ ഏര്‍പ്പെട്ട ശമ്പള പരിഷ്‌ക്കരണ കരാറുമായി ബന്ധപ്പെട്ട് അദ്ധ്വാനഭാരം വര്‍ദ്ധനവ് ഫീല്‍ഡ് ജീവനക്കാരുടെ മേല്‍ പൂര്‍ണ്ണമായി നടപ്പിലായി. റവന്യൂരംഗത്തും ഭാഗികമായി നടപ്പിലാക്കി. ഇത് ബോര്‍ഡിന്റെ മെച്ചപ്പെട്ട നടത്തിപ്പിന് ഗുണകരമായ ഒന്നായിരുന്നില്ല. ഓരോ മാസവും വീടുകളില്‍ പോയി റീഡിംഗ് എടുത്ത് കേന്ദ്രീകരിച്ച ബില്ലിംഗ് യൂണിറ്റുകളില്‍ കൊടുത്ത് ബില്ലെഴുതിച്ച് ഉപഭോക്താക്കള്‍ക്ക് കൊടുക്കുക, സമയത്തിന് പണമടച്ചില്ലെങ്കില്‍ Disconnection Notice കൊടുക്കുക പിന്നീട് Disconnect ചെയ്യുക ഇങ്ങനെപോകുന്നു ജോലികള്‍. ഓരോ കണ്‍സ്യൂമര്‍ക്കും ഫ്യൂസും, സ്ട്രീറ്റ് ലൈറ്റിന് ഓരോന്നിനും ഫ്യൂസും തുടങ്ങിയ ജോലി സമ്പ്രദായങ്ങളൊക്കെ മെച്ചപ്പെടുത്തേണ്ടതുണ്ടായിരുന്നു. അസോസിയേഷന്റെ അഭിപ്രായം സെക്ഷനാഫീസുകളില്‍ സ്വീകരിക്കുന്ന പണം ബാങ്കിലടച്ചാല്‍ യഥാസമയം ബോര്‍ഡിന്റെ കേന്ദ്രഫണ്ടില്‍ വരാതിരിക്കുന്നത് ഒരു സാധാരണ സംഭവമായിരുന്നു. അക്കൗണ്ട് പരിശോധനയൊക്കെ വളരെ പ്രയാസമേറിയ കാര്യമായിരുന്നു. ഇതിലും മാറ്റം വേണ്ടിയിരുന്നു. ഇതുവച്ചുകൊണ്ടാണ് അസോസിയേഷന്‍ ബോര്‍ഡിലെ ജോലികള്‍ സംബന്ധിച്ച് ബോര്‍ഡുമായി ആശയവിനിമയം നടത്തിയത്. 74ല്‍ 20 യൂണിറ്റ് വരെ ഉപഭോഗമുള്ളവര്‍ക്ക് ചില സൗജന്യങ്ങള്‍ അനുവദിക്കുന്നതിന്റെ ഭാഗമായി 3 മാസത്തിലൊരിക്കല്‍ റീഡിംഗ് എടുക്കുന്ന സമ്പ്രദായം ബോര്‍ഡ് നിര്‍ദ്ദേശിച്ചു. അതുമായി ബന്ധപ്പെട്ട് ഉയര്‍ന്നുവന്ന ചില തൊഴില്‍ പ്രശ്‌നങ്ങള്‍ ഞങ്ങള്‍ ചൂണ്ടിക്കാണിച്ചു. അത് ശമ്പള പരിഷ്‌ക്കരണവുമായി ബന്ധപ്പെട്ട് ചര്‍ച്ചചെയ്ത് തീര്‍ക്കണമെന്ന് ബോര്‍ഡ് ഉറപ്പ് നല്‍കിയതുകൊണ്ട് ഈ മാറ്റത്തെ അസോസിയേഷന്‍ സ്വാഗതം ചെയ്തു. 78 ലെ ശമ്പള പരിഷ്‌ക്കരണ കരാറോടുകൂടി കേന്ദ്രീകര ബില്ലിംഗ് യൂണിറ്റ് സമ്പ്രദായം അവസാനിപ്പിച്ചു. സെക്ഷന്‍ അടിസ്ഥാനത്തില്‍ ബില്ലിംഗ് യൂണിറ്റുകള്‍ രൂപീകരിച്ചു. 100 യൂണിറ്റുവരെ ഉപയോഗിക്കുന്നവരെയെല്ലാം 8 സ്ലാബുകളിലായി ഉള്‍പ്പെടുത്തി. അങ്ങിനെ മാസമാസ റീഡിംഗ് എടുത്ത് ബില്‍ എഴുതുന്ന സമ്പ്രദായം നിന്നു. അന്നത്തെ ഭരണകക്ഷി യൂണിയനുകളുടെ വലിയ എതിര്‍പ്പിനെ നേരിട്ടുകൊണ്ടാണ് അത്‌ചെയ്തത്. സ്ലാബില്‍പ്പെടുന്ന ഉപഭോക്താക്കളുടെയെല്ലാം റീഡിംഗ് ആറുമാസത്തിലൊരിക്കല്‍ എടുത്താല്‍ മതിയെന്ന് ബാലകൃഷ്ണപിള്ള മന്ത്രിയായപ്പോള്‍ ഉത്തരവിറക്കി. ആളുകളെ ആവശ്യത്തിന് നിയമിച്ചുമില്ല. ഒന്നും രണ്ടും കൊല്ലത്തെ വൈദ്യുതിയുടെ ബില്‍ ഒന്നിച്ച് ഉപഭോക്താക്കള്‍ക്ക് നല്കി തുടങ്ങിയതോടുകൂടി ജനങ്ങളുടെ വലിയ പ്രതിഷേധങ്ങളും ഉയര്‍ന്നു. മാധ്യമങ്ങളും അത് ഏറ്റെടുത്തു. ജനങ്ങളുടെ ന്യായമായ ഈ പരാതി പരിഹരിക്കുന്നതിന് സിസ്റ്റം തന്നെ മാറ്റുക എന്നതായിരുന്നു അസോസിയേഷന്റെ നിര്‍ദ്ദേശം. പകരം അസോസിയേഷന്‍ സ്‌പോട്ട് ബില്ലിംഗ് നിര്‍ദ്ദേശിച്ചു. സാമൂഹ്യ സംഘടനകള്‍ സ്വയം റീഡിംഗ് മതിയെന്നും പറഞ്ഞു. വകുപ്പ് മന്ത്രിയായിരുന്ന സ: ശിവദാസമേനോന്‍ രണ്ട് സെക്ഷനുകളില്‍ സ്വയം റീഡിംഗും 28 സെക്ഷനുകളില്‍ സ്‌പോട്ട് ബില്ലിംഗും ഏര്‍പ്പെടുത്തി. സ്‌പോട്ട് ബില്ലിംഗും അതിന്റെ പണം സ്വീകരിക്കുന്നതും Dailyload–ന്റെ അടിസ്ഥാനത്തില്‍ നിശ്ചയിച്ചു. സ്‌പോട്ട് ബില്ലര്‍മാര്‍ ഒരു ഉപഭോക്താവിനെയും വിട്ടുപോകാതിരിക്കാന്‍ വേണ്ടി ഓരോ ദിവസവും റീഡിംഗ് എടുക്കേണ്ട വഴികളും നിശ്ചയിച്ചു. സ്‌പോട്ട് ബില്ലിംഗ് വിജയകരമായപ്പോള്‍ സ്വയം റീഡിംഗെടുത്ത് ബില്ലെഴുതുന്നസമ്പ്രദായം സ്വാഭാവിക മരണമടഞ്ഞു. 91-96 ലെ UDF ഗവണ്‍മെന്റ് സ്‌പോട്ട് ബില്ലിംഗ് വിപുലീകരിച്ചില്ല. 96-ലെ LDF ഗവണ്‍മെന്റിന്റെ കാലത്ത് ആദ്യം കോര്‍പ്പറേഷനുകളിലും 2001 ല്‍ എല്ലാ പ്രദേശങ്ങളിലും സ്‌പോട്ട് ബില്ലിംഗ് നടപ്പിലാക്കി. മെച്ചപ്പെട്ട രീതിയില്‍ റവന്യൂ സമാഹരിക്കുന്നതിനുവേണ്ടിയും അതിന്റെ കണക്ക് ലളിതമായ രീതിയില്‍ കൈകാര്യം ചെയ്യുന്നതിനുവേണ്ടിയും അസോസിയേഷനിലെ രണ്ട് മെമ്പര്‍മാരുടെ സഹായത്തോടെ ഒരു “സോഫ്റ്റ് വെയര്‍ ഉണ്ടാക്കുകയും നാല് സെക്ഷനുകളില്‍ നടപ്പിലാക്കുകയും ചെയ്തു. 2001-06ല്‍ UDF ഗവണ്‍മെന്റിന്റെ കാലത്ത് കമ്പ്യൂട്ടറൈസേഷന്‍ വികസിപ്പിക്കുന്നതിനുവേണ്ടി കമ്പ്യൂട്ടര്‍ വാങ്ങിയെങ്കിലും ജീവനക്കാര്‍ക്ക് ആവശ്യമായ ട്രെയിനിംഗ് നല്‍കുന്നതിന് കാലതാമസം വരുത്തി അവര്‍ ഒരു സ്വകാര്യ കമ്പനിയെക്കൊണ്ട് സോഫ്റ്റ് വെയറും ഉണ്ടാക്കിച്ചു. അതിന്റെ Teething Problem ആകെ പരിഹരിക്കുന്നതിന് മുന്‍പ് വാങ്ങിയതിനാല്‍ ബോര്‍ഡിന് വലിയ നഷ്ടമുണ്ടായി. 2006 ല്‍ LDF അധികാരത്തില്‍ വന്നപ്പോള്‍ ജീവനക്കാരും ചില എഞ്ചിനീയര്‍മാരും ചേര്‍ന്ന് ഒരു സോഫ്റ്റ്‌വെയര്‍ തയ്യാറാക്കി. അതാണ് കുറ്റമറ്റ രീതിയില്‍ നടക്കുന്നതും. സ്‌പോട്ട് ബില്ലിംഗിനും Accountingനും ഒക്കെ കൂടുതല്‍ സഹായകരമായ ഒരു ഉപകരണമാണ് PDA. അസോസിയേഷന്‍ വലിയ സമ്മര്‍ദ്ദം ചെലുത്തിയതിന്റെ ഫലമായി പരീക്ഷണാര്‍ത്ഥം ഏതാനും PDA വാങ്ങി ഉപയോഗിച്ചു. ഗുണകരമാണെന്ന് കണ്ടപ്പോള്‍ വ്യാപകമാക്കി. വിതരണ രംഗത്തെ ജോലികളില്‍ വരുത്തിയ മാറ്റമാണ് മറ്റൊരു പ്രധാനപ്പെട്ട ചുവടുവയ്പ്പ്. കഴിഞ്ഞ LDF ഗവണ്മെന്റ് സെക്ഷന്‍ ഓഫീസുകളില്‍ എല്ലാവരും എല്ലാ ജോലിയും ചെയ്യുന്ന സമ്പ്രദായത്തില്‍ ഒരു മാറ്റം വരുത്തി. ജീവനക്കാരെ മൂന്ന് ടീമായി തിരിച്ച് ജോലി ഏല്‍പ്പിച്ചതിന്റെ ഫലമായി മൊത്തത്തില്‍ കാര്യക്ഷമത വര്‍ദ്ധിച്ചിട്ടുണ്ട്. റവന്യൂമേഖലയില്‍ ഇത് 100 ശതമാനം ആയിട്ടുണ്ട്. പിന്നീട് വന്ന UDF ഗവണ്മെന്റ് ആ രംഗം ശ്രദ്ധിക്കാത്തതിന്റെ ഫലമായി ഇപ്പോള്‍ വീഴ്ച വരുത്തി. കമ്പ്യൂട്ടറൈസേഷന്‍ സംബന്ധിച്ച് തൊണ്ണൂറില്‍ തന്നെ ഒരു പൊതുസമീപനം അസോസിയേഷന്‍ സ്വീകരിച്ചിരുന്നു. ബില്ലിംഗ് രംഗത്തു തന്നെ 2001 ലാണ് ആരംഭിച്ചത് 2006 ലെ LDF ഗവണ്‍മെന്റ് വന്നതോടുകൂടി PF, HRIS Package, Revenue Accounting തുടങ്ങിയ മേഖലകളില്‍ ജീവനക്കാര്‍തന്നെ മുന്‍കൈയെടുത്ത് സോഫ്റ്റ്‌വെയര്‍ തയ്യാറാക്കി കമ്പ്യൂട്ടറൈസേഷന്‍ പൂര്‍ണ്ണമാക്കി.

96 ല്‍ മുന്‍ഗണനകൊടുത്ത് ആവശ്യപ്പെട്ടത് മെറ്റീരിയല്‍സ് മാനേജ്‌മെന്റും High Tension ഉപഭോക്താക്കളുമായി ബന്ധപ്പെട്ട ബില്ലിംഗിലും കമ്പ്യൂട്ടറൈസേഷന്‍ ഏര്‍പ്പെടുത്തണമെന്നാണ.് ആ രംഗത്തു വരുന്ന ചെറിയ വീഴ്ച പോലും ബോര്‍ഡിന് വലിയ നഷ്ടം ഉണ്ടാക്കുന്നതാണ്. അത് ബോര്‍ഡിലെ ജീവനക്കാര്‍ തന്നെ തയ്യാറാക്കും എന്ന് പറഞ്ഞെങ്കിലും വന്‍തുക സ്വകാര്യ സ്ഥാപനത്തിന് കൊടുത്ത് സോഫ്റ്റ് വെയര്‍ തയ്യാറാക്കുകയാണ് ചെയ്തത്. സോഷ്യലിസം ലക്ഷ്യമാക്കി പ്രവര്‍ത്തിക്കുന്ന ഒരുസംഘടനയാണ് CITU. അത്തരം ഒരു സാമൂഹികമാറ്റത്തിന് നേതൃത്വം വഹിക്കാന്‍ കഴിയുന്നത് തൊഴിലാളികള്‍ക്കാണ്. ആ വര്‍ഗത്തെ ആകെ സമരത്തില്‍ കൂടി ഏകീകരിക്കുക എന്നതാണ് ആ ചുമതല നിറവേറ്റാന്‍ വര്‍ഗ്ഗത്തെ പ്രാപ്തരാക്കുന്നതിലെ പ്രധാന പ്രവര്‍ത്തനം. ഐക്യവും സമരവും ആ വര്‍ഗ്ഗത്തെ ഏകീകരിക്കുന്നതിന് സ്വീകരിക്കേണ്ട മാര്‍ഗ്ഗം തൊഴിലാളി വര്‍ഗ്ഗത്തിന്റെ പൊതുതാല്പര്യത്തോടൊപ്പം മറ്റ് ചൂഷിതവിഭാഗങ്ങളുടെയാകെ അവകാശങ്ങള്‍ക്കുവേണ്ടി പോരാട്ടം സംഘടിപ്പിക്കുക. സംഘടനാപരമായും, പ്രക്ഷോഭങ്ങളില്‍ സാമ്പത്തികവും, സമരപരവുമായ സഹായങ്ങള്‍ നല്‍കി ചൂഷിത ജനങ്ങളുടെ ഒരു സമരശേഷി ശക്തിപ്പെടുത്തുന്നതില്‍ സാമൂഹ്യമാറ്റത്തിന് അനിവാര്യമായ കാര്യമാണ്. ഈ ചുമതല നിര്‍വ്വഹിക്കാതെ തൊഴിലാളി വര്‍ഗ്ഗത്തിന് മുതലാളിത്തവ്യവസ്ഥയില്‍നിന്ന് മോചനം ലഭിക്കുന്നില്ല എന്ന ബോധവും അവരില്‍ സൃഷ്ടിക്കേണ്ടതുണ്ട്. ഇതിനാവശ്യമായ കാര്യങ്ങള്‍ ചെയ്യുന്നതിന് വര്‍ക്കേഴ്‌സ് അസോസിയേഷന്‍ സംഘടനാപരമായി ശ്രമിച്ചിട്ടുണ്ട്. ആശയ രാഷ്ട്രീയ കാര്യങ്ങളില്‍ ട്രേഡ് യൂണിയന്‍ പ്രവര്‍ത്തകരെയും തൊഴിലാളികളെയും ബോധവല്‍ക്കരിക്കാനുള്ള ശ്രമത്തിന്റെ ഫലമായി 73 കാലത്തു തന്നെ '''സഖാക്കള്‍ ഇ.എം.എസ്. ഇ.കെ.നായനാര്‍, ഇ. ബാലനന്ദന്‍, കെ. ഗോവിന്ദപ്പിള്ള തുടങ്ങിയ നേതാക്കള്‍ പങ്കെടുത്ത ട്രേഡ് യൂണിയന്‍ സ്‌കൂള്‍സംഘടിപ്പിച്ചിരുന്നു'''. 74 ല്‍ ഇലക്ട്രിസിറ്റി രംഗത്തെ പ്രധാനപ്പെട്ട കേഡര്‍മാരെ പങ്കെടുപ്പിച്ചു കൊണ്ട് ടീച്ചര്‍മാര്‍ക്കും ട്രെയിനിംഗില്‍ കൊടുക്കുന്ന സ്‌കൂള്‍ സംഘടിപ്പിച്ചു. '''ഈ സ്‌കൂളില്‍ സ. സുന്ദരയ്യ പങ്കെടുത്ത് സംസാരിച്ചിട്ടുണ്ട്.''' ഈ രണ്ട് സ്‌കൂളുകളിലും പങ്കെടുത്ത അനവധി സഖാക്കള്‍ ഇലക്ട്രിസിറ്റി ജീവനക്കാര്‍ക്ക് തുടര്‍ച്ചയായും, മറ്റ് രംഗങ്ങളില്‍ ആവശ്യപ്പെടുന്നതനുസരിച്ചും ക്ലാസ്സ് നടത്തുന്നതിനു വേണ്ടി പ്രവര്‍ത്തിച്ചിട്ടുണ്ട്. ആശയപരമായും, രാഷ്ട്രീയപരമായും ഉള്ള പ്രശ്‌നങ്ങള്‍ സംബന്ധിച്ച് സി.ഐ.ടി.യു. സമ്മേളനത്തോട് അനുബന്ധിച്ച റിപ്പോര്‍ട്ടുകളിലും കമ്മീഷന്‍ പേപ്പറുകളിലും വരുന്ന വിഷയങ്ങളും യൂണിയന്‍ കമ്മിറ്റികളിലും ജനറല്‍ ബോഡികളിലും റിപ്പോര്‍ട്ട് ചെയ്തു പോകുന്നുണ്ട്.

ആഗോളവും, ദേശീയവുമായി ഒക്കെ ഉണ്ടാകുന്ന സംഭവവികാസങ്ങള്‍ മനസ്സിലാക്കി കൊണ്ട് ട്രേഡ് യൂണിയന്‍ രംഗത്തെ ചുമതല നിര്‍വ്വഹിക്കുന്നതിനും ഇത്തരം പ്രവര്‍ത്തനങ്ങള്‍മൂലം അംഗങ്ങളെ പ്രാപ്തരാക്കാന്‍ കഴിയും. തൊഴിലാളി വര്‍ഗ്ഗത്തെയാകെ കൂടി യോജിപ്പിക്കുന്ന പ്രവര്‍ത്തനങ്ങളില്‍ വലിയ പങ്കാണ് സി.ഐ.ടി.യു. നിര്‍വ്വഹിച്ചുകൊണ്ടിരിക്കുന്നത്. സി.ഐ.ടി.യു. സംഘടനയെ ശക്തിപ്പെടുത്തുന്നതിനും അതിന്റെ പ്രവര്‍ത്തന ങ്ങള്‍ നടത്തുന്നതിനും ആവശ്യമായ ഫണ്ടുകള്‍ തുടര്‍ച്ചയായി വര്‍ക്കേഴ്‌സ് അസോസിയേഷന്‍ നല്‍കുന്നുണ്ട്. ട്രേഡ് യൂണിയന്‍ മാത്രം വിചാരിച്ചാല്‍ സാമൂഹികമാറ്റം വരുത്താന്‍ കഴിയില്ല. വിവിധ വര്‍ഗ്ഗത്തില്‍ പ്പെടുന്ന ജനവിഭാഗങ്ങളെ കൂട്ടി യോജിപ്പിച്ചുകൊണ്ട് സാമൂഹികമാറ്റം കൈവരിക്കുന്നതിന് അത് ലക്ഷ്യം വെച്ച് പ്രവര്‍ത്തിക്കുന്ന രാഷ്ട്രീയ പാര്‍ട്ടി ഉണ്ടാ വണം. അതുകൊണ്ട് വര്‍ക്കേഴ്‌സ് അസോസിയേഷന്‍ സാമൂഹികമാറ്റത്തിന് വേണ്ടി പ്രവര്‍ത്തിക്കുന്ന രാഷ്ട്രീയ പാര്‍ട്ടിക്കും പൊളിറ്റിക്കല്‍ ഫണ്ട് നല്‍കുന്നുണ്ട്. അതിന്റെ പ്രസിദ്ധീകരണങ്ങള്‍ പ്രചരിപ്പിക്കുന്നുണ്ട്. മാധ്യമങ്ങള്‍ തുടങ്ങുന്നതിനും വികസിപ്പിക്കുന്നതിനുമൊക്കെ പ്രാരംഭകാലം മുതല്‍ ഫണ്ടുകള്‍ നല്‍കുന്നുണ്ട്. 71 ല്‍ ദേശാഭിമാനിക്ക് കോഴിക്കോടും ഏറണാകുളത്തും പ്രസ് വാങ്ങുന്നതിനു വേണ്ടി സംഘടനയുടെ അന്നത്തെ കഴിവനുസരിച്ച് സംഭാവന നല്‍കിയിട്ടുണ്ട്. കൈരളി ചാനലില്‍ വര്‍ക്കേഴ്‌സ് അസോസിയേഷന്‍ അംഗങ്ങള്‍ ഒരു കോടി രൂപയ്ക്കുമേല്‍ ഓഹരിയെടുത്തിട്ടുണ്ട്. ഇടതുപക്ഷ ഗവണ്‍മെന്റിനെ അധികാരത്തില്‍ കൊണ്ടുവരുന്നതിനുള്ള പ്രവര്‍ത്തനങ്ങളില്‍ യൂണിയന്‍ അംഗങ്ങളില്‍ മഹാഭൂരിപക്ഷവും ഏര്‍പ്പെടുന്നുണ്ട്. ഇടതുപക്ഷ ഗവണ്‍മെന്റ് അധികാരത്തിലിരുന്നുകൊണ്ട് അതിന്റെ പദ്ധതികള്‍ വിജയിപ്പിക്കുന്നതിന് ആഹ്വാനം ചെയ്തപ്പോഴെല്ലാം ഫണ്ട് നല്‍കിയിട്ടുണ്ട്. 87 ലെ ഗവണ്‍മെന്റിന്റെ കാലത്ത് വര്‍ക്കേഴ്‌സ് അസോസിയേഷന്‍ അംഗങ്ങള്‍ ഒരു കോടിയോളം രൂപ ഭദ്രത പദ്ധതിയില്‍ നിക്ഷേപിച്ചു.

വര്‍ക്കേഴ്‌സ് അസോസിയേഷന്റെ പ്രവര്‍ത്തനത്തില്‍ സാമൂഹിക സേവനങ്ങളുമായി ബന്ധപ്പെട്ട ഒന്നാണ് 94 ല്‍ B.T.R മെമ്മോറിയല്‍ പണിതതുമുതല്‍ ദീര്‍ഘകാല ചികിത്സ ആവശ്യം വേണ്ടി വരുന്നവര്‍ക്ക് താമസസൗകര്യം നല്‍കുന്നത് ആദ്യ കാലത്ത് BTR മെമ്മോറിയലിലുള്ള സൗകര്യങ്ങളാണ് രോഗികള്‍ക്കും, അവരുടെ സഹായികള്‍ക്കും താമസത്തിന് നല്‍കിയിരുന്നത്. '''രോഗികളുടെ എണ്ണം വര്‍ദ്ധിച്ചു വന്നതോടുകൂടി ഒരു പ്രത്യേക കെട്ടിടം അതിനുവേണ്ടി പണിതു. സ: ബാലാനന്ദന്റെ സ്മാരകമായി പണിതിട്ടുള്ള ഈ കെട്ടിടത്തില്‍ 8 മുറികളുണ്ട്. അവിടുത്തെ താമസസൗകര്യങ്ങള്‍ എല്ലാം സൗജന്യമാണ്'''. തൊഴിലാളികളുടെ ശമ്പളത്തില്‍ നിന്ന് ലഭിക്കുന്ന പണം മാത്രമാണ് ഇതിന് ചിലവാക്കുന്നത്. അതിന്റെ പ്രവര്‍ത്തനം കൂടുതല്‍ കാര്യക്ഷമമായി നടത്തുന്നതിനുവേണ്ടി അസോസിയേഷന്റെ പ്രവര്‍ത്തകര്‍ ചേര്‍ന്നുള്ള ഒരു ട്രസ്റ്റിന് രൂപം നല്‍കിയിട്ടുണ്ട്. ഒരു കെയർ ഹോമും ആംബുലൻസ് സൗകര്യവും നമുക്ക് ഇന്ന് ഏർപ്പെടുത്താൻ കഴിഞ്ഞിട്ടുള്ളത് തൊഴിലാളികളുടെ കാശ് കൊണ്ട് മാത്രമാണ്. ട്രേഡ് യൂണിയന്‍ എഡ്യുക്കേഷന്റെ ഭാഗമായി ഒരു സ്ഥിരം ട്രേഡ് യൂണിയന്‍ സ്‌കൂള്‍ നടത്തണമെന്ന് സംഘടനയുടെ ആഗ്രഹം BTR മെമ്മോറിയല്‍ ഉദ്ഘാടനം ചെയ്യുന്ന അവസരത്തില്‍ തന്നെ പറഞ്ഞിട്ടുണ്ട്. BTR മെമ്മോറിയല്‍ ട്രേഡ് യൂണിയന്‍ എഡ്യുക്കേഷന്‍ സെന്റര്‍ ഫോര്‍ സൗത്ത് സോണ്‍ എന്ന പേരില്‍ ഒരു ട്രസ്റ്റിന് രൂപം കൊടുത്തിട്ടുണ്ട്. ഇതിനു വേണ്ട പണവും തൊഴിലാളികളുടെ ശമ്പളത്തില്‍നിന്ന് സമാഹരിച്ചിട്ടുള്ളതാണ്. സി.ഐ.ടി.യുവിന്റെ കേന്ദ്ര സംസ്ഥാനകമ്മിറ്റികളുടെ സഹകരണത്തോടെയും ഉപദേശ നിര്‍ദ്ദേശങ്ങളോടെയും ആയിരിക്കും ഈ സ്‌കൂളിന്റെ പ്രവര്‍ത്തനം നടത്തുന്നത്. BTR മെമ്മോറിയല്‍ പണിതതുമുതല്‍ ഇതിലെ സൗകര്യങ്ങള്‍ സഹോദര സംഘടനകള്‍ക്ക് എല്ലാം സൗജന്യമായി നല്‍കുന്നുണ്ട്. അസംബ്ലിക്കും സെക്രട്ടറിയേറ്റിനും മുന്നില്‍ സമരങ്ങള്‍ക്ക് വരുന്ന എല്ലാ വിഭാഗം തൊഴിലാളികളിലുംപെട്ടവര്‍ പ്രാഥമിക ആവശ്യങ്ങള്‍ നിറവേറ്റുന്നതിനു വേണ്ടി ഇവിടുത്തെ സൗകര്യങ്ങള്‍ ഉപയോഗിക്കുന്നുണ്ട്. ആഡിറ്റോറിയം ഉള്‍പ്പെടെയുള്ള മീറ്റിംഗ് സൗകര്യങ്ങള്‍ മിക്കവാറും സംഘടനകള്‍ സൗജന്യമായിട്ടാണ് ഉപയോഗിക്കുന്നത്. ഇതെല്ലാം ഒരു വര്‍ഗ്ഗപരമായ കടമയായിട്ടാണ് വര്‍ക്കേഴ്‌സ് അസോസിയേഷന്‍ കാണുന്നത്. ഇലക്ട്രിസിറ്റി വികസനം ഒരു ദേശീയ പ്ലാനിംഗിന്റെ അടിസ്ഥാനത്തിലാണ് പ്രവര്‍ത്തനം തുടങ്ങിയത്. ആ രംഗത്തെ തൊഴില്‍ പ്രശ്‌നങ്ങളും വ്യവസായ പ്രശ്‌നങ്ങളും കൈകാര്യം ചെയ്യുന്നതില്‍ സംസ്ഥാന സംഘടനകള്‍ക്ക് പുറമെ അവയെ ബന്ധപ്പെടുത്തിക്കൊണ്ടുള്ള ദേശീയ സംഘടനകള്‍ ആവശ്യമാണെന്ന ധാരണ വര്‍ക്കേഴ്‌സ് അസോസിയേഷന് ആരംഭകാലം മുതലുണ്ടായിരുന്നു. അതിന്റെ ഫലമാണ് EEFI. Wage Guidelines Committee യുടെ കൂടിയാലോചന സന്ദര്‍ഭങ്ങളിലെല്ലാം CITUയുമായി ബന്ധമില്ലാത്ത യൂണിയനുകളുമായി ആശയവിനിമയം നടത്താനും 74 ല്‍ ഒരു സംയുക്ത ദേശീയ കണ്‍വെന്‍ഷന്‍ നടത്താനും കഴിഞ്ഞു. പിന്നീട് CITU മായി ബന്ധപ്പെട്ട് വിവിധ സംസ്ഥാനങ്ങളിലെ സംഘടനകളുടെ പ്രത്യേക യോഗങ്ങള്‍ വിളിക്കുകയും അടിയന്തരാവസ്ഥയ്ക്കു ശേഷം ഒരു കോര്‍ഡിനേഷന്‍ കമ്മിറ്റി വിളിക്കുകയും ചെയ്തു. കോര്‍ഡിനേഷന്‍ കമ്മിറ്റിയും CITUവും, സംസ്ഥാനകമ്മിറ്റികളുടെ കൂട്ടായ പ്രവര്‍ത്തനത്തിന്റേയും ഫലമായി ഒരു ദേശീയ സംഘടനരൂപീകരിക്കാനുള്ള സാഹചര്യമുണ്ടായി. അതിന്റെ പ്രഥമ സമ്മേളനം 1984 ജനുവരിയില്‍ തിരുവനന്തപുരത്ത് വച്ച് ചേര്‍ന്നു. ഇലക്ട്രിസിറ്റി രംഗത്തെ നയരൂപീകരണ പ്രശ്‌നങ്ങളിലെല്ലാം കാലാകാലങ്ങളില്‍ EEFI ഇടപെട്ടു. കക്ഷിരാഷ്ട്രീയത്തിനതീതമായി INTUC, BMS, AITUC ഫെഡറേഷനുകളും എഞ്ചിനീയേഴ്‌സ് ഫെഡറേഷന്‍ പോലുള്ള മറ്റ് സംഘടനകളുമായി ചേര്‍ന്ന് പൊതു പ്രക്ഷോഭങ്ങളില്‍ കൂട്ടായി നേതൃത്വം കൊടുക്കുന്നുണ്ട്. ഇക്കാര്യത്തില്‍ മുന്‍കൈ എടുക്കുന്നത് ഇലക്ട്രിസിറ്റി എംപ്ലോയീസ് ഫെഡറേഷന്‍ ഓഫ് ഇന്ത്യയാണ്. ബോര്‍ഡിന്റെ പ്രവര്‍ത്തനം മെച്ചപ്പെടുത്താന്‍ അസോസിയേഷന്‍ നടത്തിയ ശ്രമത്തിന്റെ ഫലമായിട്ടാണ് Unbundel ചെയ്യാതെയും സ്വകാര്യവല്‍ക്കരിക്കാതെയും മെച്ചപ്പെട്ട രീതിയില്‍ ബോര്‍ഡ് നിലനിര്‍ത്താന്‍ കഴിഞ്ഞത് Unbundle ചെയ്യുകയും സ്വകാര്യവല്‍ക്കരിക്കുകയും ചെയ്ത ഇന്ത്യയിലെ Ditsribution കമ്പനികളുടെ നഷ്ടം ലക്ഷക്കണക്കിന് കോടി രൂപയായി ഉയരുകയാണ്. അവയുടെ നഷ്ടം കൈകാര്യം ചെയ്യുന്നതാണ് ഇന്ന് കേന്ദ്രഗവണ്‍മെന്റിന്റെ പ്രധാന നടപടി. കേരള ഇലക്ട്രിസിറ്റി ബോര്‍ഡില്‍ ഇപ്പോഴുണ്ടാകുന്ന നഷ്ടം വലിയ വിലയ്ക്ക് വൈദ്യുതി വാങ്ങുന്നതുമൂലമുണ്ടാകുന്നതാണ്. അസോസിയേഷന്‍ 70കളില്‍ നിര്‍ദ്ദേശിച്ച പദ്ധതികള്‍ ഘട്ടംഘട്ടമായിപണി കഴിപ്പിച്ചിരുന്നെങ്കില്‍ ആ നഷ്ടം ഉണ്ടാകുമായിരുന്നുല്ല. വിതരണ രംഗത്തും ബില്ലിംഗ് രംഗത്തും വരുത്തിയ പരിഷ്‌ക്കാരങ്ങള്‍ മൂലമാണ്, ഇന്ത്യയിലെ മറ്റെല്ലാ പൊതു സ്വകാര്യ Ditsribution കമ്പനികളിലെല്ലാം ലൈന്‍ നഷ്ടം വര്‍ദ്ധിക്കുമ്പോഴും കേരളത്തില്‍ വൈദ്യുതിനഷ്ടം കുറഞ്ഞു കൊണ്ടിരിക്കുന്നത്. സമാനതകളില്ലാത്ത ഒരു നിലയാണ് ഇന്ത്യയിലെ വൈദ്യുതിസ്ഥാപനങ്ങളുടെ കൂട്ടത്തില്‍ കേരളത്തിലെ വൈദ്യുതബോര്‍ഡ് ഇന്നുള്ളത്. ഇക്കാര്യത്തില്‍ അസോസിയേഷന്റെ കഴിഞ്ഞ 53 വര്‍ഷത്തെ എല്ലാതരത്തിലുള്ള സംഭാവനയും വലിയ പങ്കു വഹിച്ചിട്ടുണ്ടെന്ന് അഭിമാനപൂര്‍വ്വം പറയാന്‍ കഴിയും. ==

